ประกาศคณะกรรมการกํากับตลาดทุนที่ ทน. 1 /2554เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 100 มาตรา 109 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ในประกาศนี้(1) "กองทุนรวม" หมายความว่า กองทุนรวมโครงสร้างพื้นฐาน (2) "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม(3) "ทรัพย์สินกิจการโครงสร้างพื้นฐาน" หมายความว่า (ก) กรรมสิทธิ์ สิทธิครอบครอง หรือสิทธิการเช่าในที่ดิน อาคาร สิ่งปลูกสร้าง เครื่องจักร อุปกรณ์ ตลอดจนทรัพย์สินอื่นใดที่เกี่ยวข้อง เพื่อใช้ในการประกอบกิจการโครงสร้างพื้นฐาน (ข) สิทธิสัมปทานในการประกอบกิจการโครงสร้างพื้นฐาน (ค) สิทธิในการรับประโยชน์จากรายได้ในอนาคต หรือสิทธิตามสัญญาแบ่งรายได้ในอนาคตของกิจการโครงสร้างพื้นฐานหรือที่เกิดขึ้นจากการบริหารจัดการกิจการโครงสร้างพื้นฐาน หรือการบริหารจัดการทรัพย์สินอื่นใดที่ได้จากการประกอบกิจการโครงสร้างพื้นฐาน (ง) สิทธิเรียกร้องตามสัญญาซื้อขายติดตั้งเครื่องจักรอุปกรณ์ หรือสัญญาก่อสร้าง หรือสัญญาซื้อขายผลิตภัณฑ์หรือบริการของกิจการโครงสร้างพื้นฐาน (จ) หุ้นหรือตราสารแห่งหนี้ที่ออกโดยบริษัทที่มีลักษณะดังต่อไปนี้ 1. มีการลงทุนในทรัพย์สินตาม (ก) (ข) (ค) หรือ (ง) รวมกันไม่น้อยกว่าร้อยละเจ็ดสิบห้าของมูลค่าทรัพย์สินรวมของบริษัทดังกล่าว หรือมีรายได้จากการจัดหาผลประโยชน์จากทรัพย์สินตาม (ก) (ข) (ค) หรือ (ง) ไม่น้อยกว่าร้อยละเจ็ดสิบห้าของรายได้รวมในแต่ละปีบัญชี และ 2. มีกองทุนรวมเป็นผู้ถือหุ้นเกินกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้นและเกินกว่าร้อยละเจ็ดสิบห้าของจํานวนสิทธิออกเสียงทั้งหมดของบริษัทนั้น(4) "กิจการโครงสร้างพื้นฐาน" หมายความว่า กิจการดังต่อไปนี้ (ก) ระบบขนส่งทางราง (ข) ไฟฟ้า (ค) ประปา (ง) ถนน ทางพิเศษ หรือทางสัมปทาน (จ) ท่าอากาศยานหรือสนามบิน (ฉ) ท่าเรือน้ําลึก (ช) โทรคมนาคม (ซ) พลังงานทางเลือก(5) "บริษัท" หมายความว่า บริษัทจํากัดหรือบริษัทมหาชนจํากัด(6) "พลังงานทางเลือก" หมายความว่า กิจการที่ผลิตพลังงานจากแหล่งพลังงานที่ใช้แล้วไม่หมดไปและมีผลกระทบต่อสิ่งแวดล้อมต่ํากว่าพลังงานจากฟอสซิล(7) "หน่วยลงทุนคล้ายหนี้" หมายความว่า หน่วยลงทุนที่มีข้อกําหนดที่แสดงว่า หากกองทุนรวมมีรายได้หรือกระแสเงินสดจากการดําเนินงานของกองทุนรวมเพียงพอ ผู้ถือหน่วยลงทุนของกองทุนรวมดังกล่าวจะได้รับผลประโยชน์ตอบแทนหรือรับคืนเงินทุน ตามจํานวนหรืออัตราที่กําหนดไว้ล่วงหน้า(8) "ตลาดหลักทรัพย์" หมายความว่า ตลาดหลักทรัพย์แห่งประเทศไทย(9) "โครงการที่แล้วเสร็จ" หมายความว่า กิจการโครงสร้างพื้นฐานที่ก่อสร้างแล้วเสร็จ และเริ่มมีรายได้ในเชิงพาณิชย์แล้ว (10) "โครงการที่ไม่แล้วเสร็จ" หมายความว่า กิจการโครงสร้างพื้นฐานที่ไม่ใช่โครงการที่แล้วเสร็จ (11) "ผู้ลงทุนรายใหญ่" หมายความว่า บุคคลที่ได้มาซึ่งหน่วยลงทุนครั้งแรกเป็นมูลค่าไม่น้อยกว่าสิบล้านบาท ทั้งนี้ ในกรณีที่บุคคลดังกล่าวได้หน่วยลงทุนมาเพิ่มเติมเมื่อรวมกับหน่วยลงทุนที่ถืออยู่แล้วต้องคิดเป็นมูลค่าหน่วยลงทุนทั้งสิ้นไม่น้อยกว่าสิบล้านบาทการคํานวณมูลค่าหน่วยลงทุนตามวรรคหนึ่ง ให้เป็นไปตามมูลค่าการซื้อขายหน่วยลงทุนในแต่ละครั้ง(12) "หน่วยลงทุนคล้ายทุน" หมายความว่า หน่วยลงทุนที่มิใช่หน่วยลงทุนคล้ายหนี้(13) "บุคคลที่เกี่ยวข้อง" หมายความว่า บุคคลที่เข้าลักษณะเป็นบุคคลที่เกี่ยวข้องตามประกาศที่กําหนดหลักเกณฑ์เกี่ยวกับการกระทําที่อาจก่อให้เกิดความขัดแย้งทางผลประโยชน์ในการจัดการกองทุนรวม(14) "ที่ปรึกษาทางการเงิน" หมายความว่า ที่ปรึกษาทางการเงินที่อยู่ในบัญชีที่สํานักงานให้ความเห็นชอบ(15) "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม(16) "กลุ่มบุคคลเดียวกัน" หมายความว่า กลุ่มบุคคลเดียวกันที่มีลักษณะตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการจัดตั้งกองทุนรวม และการเข้าทําสัญญารับจัดการกองทุนส่วนบุคคล (17) "เงินทุนจดทะเบียน" หมายความว่า เงินทุนที่บริษัทจัดการได้รับจากการจําหน่ายหน่วยลงทุนและนํามาจดทะเบียนไว้กับสํานักงาน(18) "สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตให้จัดตั้งและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการลงทุนข้อ ๒ ประกาศนี้ให้ใช้บังคับกับเรื่องดังต่อไปนี้(1) การขออนุมัติและการอนุมัติให้จัดตั้งกองทุนรวมโครงสร้างพื้นฐาน(2) การจัดสรรและเสนอขายหน่วยลงทุนของกองทุนรวมโครงสร้างพื้นฐาน(3) การลงทุนและการจัดหาผลประโยชน์ของกองทุนรวมโครงสร้างพื้นฐาน(4) การบริหารและจัดการกองทุนรวมโครงสร้างพื้นฐานในเรื่องที่นอกเหนือจาก (3)ข้อ ๓ นอกจากการปฏิบัติตามประกาศนี้แล้ว ให้บริษัทจัดการปฏิบัติให้เป็นไปตามประกาศอื่นที่กําหนดหลักเกณฑ์เกี่ยวกับการจัดการกองทุนรวมโครงสร้างพื้นฐานในเรื่องดังต่อไปนี้(1) รายละเอียดของโครงการจัดการกองทุนรวม(2) รายการในข้อผูกพันระหว่างผู้ถือหน่วยลงทุนกับบริษัทจัดการ(3) หนังสือชี้ชวนเสนอขายหน่วยลงทุนของกองทุนรวม(4) การจดทะเบียนกองทรัพย์สินเป็นกองทุนรวม(5) การจัดทําทะเบียนผู้ถือหน่วยลงทุน(6) การป้องกันความขัดแย้งทางผลประโยชน์ระหว่างบริษัทจัดการและผู้ถือหน่วยลงทุน (7) การกู้ยืมเงินหรือการก่อภาระผูกพันแก่ทรัพย์สินของกองทุนรวม(8) การชําระบัญชีของกองทุนรวมในกรณีที่ไม่มีประกาศกําหนดหลักเกณฑ์ตามวรรคหนึ่งสําหรับกองทุนรวมโครงสร้างพื้นฐานไว้อย่างเฉพาะเจาะจง ให้บริษัทจัดการปฏิบัติตามประกาศอื่นที่กําหนดหลักเกณฑ์ตามวรรคหนึ่งสําหรับกองทุนรวมทั่วไปข้อ ๔ การจัดตั้งและการจัดการกองทุนรวม ให้บริษัทจัดการปฏิบัติตามหลักการดําเนินธุรกิจตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการปฏิบัติหน้าที่ของบริษัทจัดการเกี่ยวกับกองทุนรวมโครงสร้างพื้นฐาน และการดําเนินการเมื่อมีการปฏิบัติไม่เป็นไปตามที่กําหนด และปฏิบัติตามหลักเกณฑ์ในเรื่องดังต่อไปนี้เพิ่มเติม(1) การจัดตั้งกองทุนรวมและการดําเนินการเมื่อได้รับอนุมัติให้จัดตั้งกองทุนรวม ตามหลักเกณฑ์ที่กําหนดในภาค 1 (2) ข้อกําหนดเพื่อรองรับการดําเนินการของกองทุนรวมภายหลังการจัดตั้งตามหลักเกณฑ์ที่กําหนดในภาค 2(3) หลักเกณฑ์การบริหารและจัดการกองทุนรวมตามหลักเกณฑ์ที่กําหนดในภาค 3ข้อ ๕ บริษัทจัดการต้องบริหารและจัดการกองทุนรวมด้วยความรับผิดชอบ ความระมัดระวัง และความซื่อสัตย์สุจริต เพื่อประโยชน์ของผู้ถือหน่วยลงทุน รวมทั้งต้องปฏิบัติให้เป็นไปตามกฎหมาย โครงการจัดการกองทุนรวม ข้อผูกพันระหว่างผู้ถือหน่วยลงทุนกับบริษัทจัดการ และมติผู้ถือหน่วยลงทุนด้วย ข้อ ๖ บริษัทจัดการต้องจัดให้มีระบบงานสําหรับการบริหารและจัดการกองทุนรวม อย่างน้อยในเรื่องดังต่อไปนี้(1) การคัดเลือกและดูแลบุคลากรที่เกี่ยวข้องกับการดําเนินการของกองทุนรวม ให้มีความรู้ความสามารถที่เหมาะสมกับการบริหารและจัดการกองทุนรวม(2) การวิเคราะห์และศึกษาความเป็นไปได้ของการจัดตั้งกองทุนรวม รวมทั้งการตรวจสอบและสอบทาน (การทํา due diligence) ทรัพย์สินกิจการโครงสร้างพื้นฐานที่จะลงทุน ตลอดจนการเปิดเผยข้อมูลเกี่ยวกับการจัดตั้งกองทุนรวมและทรัพย์สินกิจการโครงสร้างพื้นฐานที่ถูกต้อง และเพียงพอต่อการตัดสินใจลงทุนของผู้ลงทุน(3) การกํากับดูแลบริหารและจัดการความเสี่ยงที่เกี่ยวกับทรัพย์สินกิจการโครงสร้างพื้นฐาน เพื่อให้เป็นไปตามโครงการจัดการกองทุนรวมและเพื่อรักษาผลประโยชน์ของผู้ถือหน่วยลงทุนข้อ ๗ สํานักงานอาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามข้อกําหนดในประกาศนี้ได้ และเมื่อมีการปฏิบัติตามแนวทางดังกล่าวให้ถือว่าบริษัทจัดการได้ปฏิบัติตามข้อกําหนดในประกาศนี้แล้ว อื่นๆ ๑ การขออนุมัติและการอนุมัติให้จัดตั้งกองทุนรวม\_\_\_\_\_\_\_\_\_\_\_\_\_\_\_\_\_ข้อ ๘ บริษัทจัดการที่ประสงค์จะจัดตั้งกองทุนรวม ให้ปฏิบัติตามหลักเกณฑ์ดังต่อไปนี้(1) การขออนุมัติจัดตั้งกองทุนรวม ให้บริษัทจัดการปฏิบัติตามข้อกําหนดในหมวด 1 (2) เมื่อได้รับอนุมัติให้จัดตั้งกองทุนรวมแล้ว ให้บริษัทจัดการดําเนินการตามหมวด 2 ในเรื่องดังต่อไปนี้ (ก) ปฏิบัติตามข้อกําหนดทั่วไปในส่วนที่ 1 (ข) จัดสรรและเสนอขายหน่วยลงทุนของกองทุนรวมตามหลักเกณฑ์ในส่วนที่ 2 และ (ค) ลงทุนในทรัพย์สินกิจการโครงสร้างพื้นฐานตามหลักเกณฑ์ในส่วนที่ 4 ในกรณีที่การอนุมัติให้จัดตั้งกองทุนรวมสิ้นสุดลงตามหลักเกณฑ์ที่กําหนดในส่วนที่ 3 ของหมวด 2 ให้บริษัทจัดการปฏิบัติตามข้อกําหนดดังกล่าวหมวด ๑ ข้อกําหนดสําหรับการขออนุมัติจัดตั้งกองทุนรวม\_\_\_\_\_\_\_\_\_\_\_\_\_\_\_\_ส่วน ๑ ลักษณะของกองทุนรวมที่ขออนุมัติจัดตั้ง\_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ กองทุนรวมที่ขออนุมัติจัดตั้ง ต้องมีข้อกําหนดในเอกสารของกองทุนรวมที่แสดงลักษณะของกองทุนรวมดังต่อไปนี้ (1) เป็นกองทุนรวมประเภทไม่รับซื้อคืนหน่วยลงทุน เว้นแต่เป็นการรับซื้อคืนหน่วยลงทุนตามที่ระบุไว้อย่างชัดเจนในโครงการจัดการกองทุนรวม ซึ่งบริษัทจัดการสามารถแสดงได้ว่าการรับซื้อคืนหน่วยลงทุนดังกล่าวจะไม่กระทบต่อความอยู่รอดของกองทุนรวม(2) ชื่อของกองทุนรวม ซึ่งมีคําว่า "กองทุนรวมโครงสร้างพื้นฐาน" นําหน้า และคําแสดงประเภทกิจการโครงสร้างพื้นฐานที่กองทุนรวมจะลงทุน(3) มีเงินทุนโครงการไม่ต่ํากว่าสองพันล้านบาท และมีนโยบายที่จะลงทุนในทรัพย์สินกิจการโครงสร้างพื้นฐานรวมกันไม่น้อยกว่าหนึ่งพันห้าร้อยล้านบาท และในกรณีที่มีนโยบายจะลงทุนในทรัพย์สินกิจการโครงสร้างพื้นฐานหลายโครงการ แต่ละโครงการต้องมีมูลค่าไม่น้อยกว่าหนึ่งพันล้านบาท(4) หน่วยลงทุนของกองทุนรวมมีมูลค่าที่ตราไว้เป็นมูลค่าเท่ากัน และในกรณีที่มีการแบ่งชนิดของหน่วยลงทุน ต้องเป็นไปตามหลักเกณฑ์ในข้อ 11 (5) มีนโยบายการลงทุนในทรัพย์สินกิจการโครงสร้างพื้นฐานเป็นหลัก ซึ่งกิจการโครงสร้างพื้นฐานนั้นเป็นไปเพื่อประโยชน์สาธารณะในวงกว้าง ของประเทศไทย และในขณะที่ยื่นคําขออนุมัติจัดตั้ง กองทุนรวมมีทรัพย์สินกิจการโครงสร้างพื้นฐานที่จะลงทุนอย่างแน่นอนแล้ว ทั้งนี้ ทรัพย์สินกิจการโครงสร้างพื้นฐานต้องผ่านการดําเนินการดังต่อไปนี้ (ก) ผ่านการตรวจสอบหรือสอบทาน (การทํา due diligence) โดยบริษัทจัดการร่วมกับที่ปรึกษาทางการเงินได้จัดให้มีการวิเคราะห์ข้อมูลที่เกี่ยวข้องกับทรัพย์สินกิจการโครงสร้างพื้นฐานหรือกิจการโครงสร้างพื้นฐาน เช่น ข้อมูลด้านการเงิน กฎหมาย และเทคนิคเฉพาะทาง เป็นต้น (ข) ผ่านการประเมินค่าตามหลักเกณฑ์ในข้อ 12(6) ในกรณีที่กองทุนรวมมีการแบ่งชําระราคาทรัพย์สินกิจการโครงสร้างพื้นฐาน ต้องมีข้อกําหนดให้กองทุนรวมนําเงินส่วนที่กันไว้สําหรับการชําระราคาในคราวถัด ๆ ไป ไปลงทุนในทรัพย์สินตามข้อ 46(1) (2) (3) (4) (5) หรือ (6)(7) ในกรณีที่กองทุนรวมมีนโยบายที่จะกู้ยืมเงินจากบุคคลอื่น หรือก่อภาระผูกพันใด ๆแก่ทรัพย์สินของกองทุนรวม หรือออกหน่วยลงทุนคล้ายหนี้ ต้องมีข้อกําหนดที่เป็นไปตามหลักเกณฑ์ดังต่อไปนี้ (ก) กําหนดอัตราส่วนหนี้สินต่อทุนไว้ไม่เกินกว่าสามเท่า เว้นแต่ในกรณีที่การเกินอัตราส่วนมิได้เกิดจากการกู้ยืมเงิน การก่อภาระผูกพัน หรือการออกหน่วยลงทุนคล้ายหนี้เพิ่มเติม และกําหนดวิธีการคํานวณอัตราส่วนหนี้สินต่อทุนซึ่งเป็นไปตามประกาศเกี่ยวกับการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวมโครงสร้างพื้นฐานโดยอนุโลม และ (ข) กําหนดให้การกู้ยืมเงินหรือการก่อภาระผูกพันในนามของกองทุนรวม เป็นไปตามหลักเกณฑ์ในประกาศเกี่ยวกับการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวมโครงสร้างพื้นฐาน(8) มีวัตถุประสงค์ในการนําหน่วยลงทุนของกองทุนรวมชนิดที่เสนอขายต่อผู้ลงทุนเป็นการทั่วไปเข้าจดทะเบียนในตลาดหลักทรัพย์(9) โครงการจัดการกองทุนรวมและข้อผูกพันระหว่างผู้ถือหน่วยลงทุนกับบริษัทจัดการมีข้อกําหนดที่รองรับการดําเนินการของกองทุนรวมภายหลังการจัดตั้ง ซึ่งเป็นไปตามภาค 2 และประกาศเกี่ยวกับรายละเอียดของโครงการจัดการกองทุนรวมโครงสร้างพื้นฐาน และประกาศเกี่ยวกับข้อผูกพันระหว่างผู้ถือหน่วยลงทุนกับบริษัทจัดการ ข้อ ๑๐ บริษัทจัดการต้องแสดงได้ว่ากองทุนรวมที่ขออนุมัติจัดตั้งมีข้อกําหนดในโครงการจัดการกองทุนรวมที่แสดงลักษณะเพิ่มเติมของกองทุนรวมดังต่อไปนี้(1) กรณีที่มีนโยบายการลงทุนในทรัพย์สินกิจการโครงสร้างพื้นฐานที่เป็นโครงการที่แล้วเสร็จทั้งหมด บริษัทจัดการจะเสนอขายหน่วยลงทุนทั้งหมดต่อผู้ลงทุนเป็นการทั่วไป(2) กรณีที่มีนโยบายการลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จไม่เกินร้อยละสามสิบของมูลค่าทรัพย์สินรวมของกองทุนรวม หากมีการแบ่งหน่วยลงทุนออกเป็นหลายชนิด ต้องเป็นไปตามหลักเกณฑ์ดังต่อไปนี้ (ก) หน่วยลงทุนชนิดที่จะเสนอขายต่อผู้ลงทุนเป็นการทั่วไปต้องไม่มีความเสี่ยงสูงกว่าหน่วยลงทุนของกองทุนรวมที่มีการลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จเท่ากับร้อยละสามสิบของมูลค่าทรัพย์สินรวมของกองทุนรวมนั้น และกองทุนรวมดังกล่าวไม่มีการแบ่งชนิดของหน่วยลงทุน (ข) หน่วยลงทุนชนิดที่เสนอขายต่อผู้ลงทุนรายใหญ่เป็นการเฉพาะเจาะจงต้องมีมูลค่าไม่เกินร้อยละห้าสิบของมูลค่าหน่วยลงทุนที่จําหน่ายได้แล้วทั้งหมดของกองทุนรวมหรือไม่เกินสองเท่าของมูลค่าทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จ แล้วแต่มูลค่าใดจะต่ํากว่า และหากมีหน่วยลงทุนชนิดที่ได้รับประโยชน์ตอบแทนหรือการคืนเงินทุนในลําดับหลังหน่วยลงทุนชนิดอื่น ต้องเสนอขายหน่วยลงทุนชนิดดังกล่าวต่อผู้ลงทุนรายใหญ่เป็นการเฉพาะเจาะจงเท่านั้น(3) กรณีที่มีนโยบายการลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จเกินร้อยละสามสิบของมูลค่าทรัพย์สินรวมของกองทุนรวม บริษัทจัดการจะเสนอขายหน่วยลงทุนทั้งหมดให้แก่ผู้ลงทุนรายใหญ่เท่านั้น (4) หน่วยลงทุนที่เสนอขายต่อผู้ลงทุนรายใหญ่ตาม (2) (ข) หรือ (3) ต้องมีข้อกําหนดเพิ่มเติมดังต่อไปนี้ (ก) ในระหว่างที่กิจการโครงสร้างพื้นฐานยังเป็นโครงการที่ไม่แล้วเสร็จ 1. บริษัทจัดการจะไม่นําหน่วยลงทุนที่เสนอขายต่อผู้ลงทุนรายใหญ่เข้าจดทะเบียนในตลาดหลักทรัพย์ 2. บริษัทจัดการหรือนายทะเบียนหน่วยลงทุนจะปฏิเสธการลงทะเบียนการโอนหน่วยลงทุนตาม 1. ให้แก่บุคคลอื่นที่มิใช่ผู้ลงทุนรายใหญ่ เว้นแต่เป็นการได้มาทางมรดก (ข) เมื่อทรัพย์สินกิจการโครงสร้างพื้นฐานพัฒนาแล้วเสร็จ บริษัทจัดการจะดําเนินการด้วยวิธีใด ๆ เพื่อให้หน่วยลงทุนของกองทุนรวมทั้งหมดกระจายต่อผู้ลงทุนทั่วไป และนําหน่วยลงทุนทั้งหมดนั้นเข้าจดทะเบียนในตลาดหลักทรัพย์ภายในสามปีนับแต่วันที่กิจการโครงสร้างพื้นฐานพัฒนาแล้วเสร็จ เว้นแต่ได้รับการผ่อนผันจากสํานักงาน กองทุนรวมที่มีการลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จตามวรรคหนึ่ง (2) และ (3) ให้รวมถึงกรณีดังต่อไปนี้(1) กองทุนรวมที่มีนโยบายลงทุนในทรัพย์สินกิจการโครงสร้างพื้นฐานหลายโครงการ โดยบางโครงการเป็นโครงการที่ไม่แล้วเสร็จ หรือ(2) กองทุนรวมที่มีนโยบายลงทุนในทรัพย์สินกิจการโครงสร้างพื้นฐานโครงการเดียว ซึ่งมีแผนพัฒนาโครงการเป็นส่วน ๆ (phase) โดยบางส่วนยังพัฒนาไม่แล้วเสร็จข้อ ๑๑ การแบ่งหน่วยลงทุนของกองทุนรวมออกเป็นหลายชนิด ต้องเป็นไปตามหลักเกณฑ์ดังต่อไปนี้ (1) หน่วยลงทุนชนิดเดียวกันต้องมีสิทธิและผลประโยชน์ตอบแทนที่เท่าเทียมกัน(2) หน่วยลงทุนแต่ละชนิดจะมีสิทธิและผลประโยชน์ตอบแทนที่แตกต่างกันได้เฉพาะในเรื่องดังต่อไปนี้ (ก) การกําหนดประโยชน์ตอบแทนหรือการคืนเงินทุนให้แก่ผู้ถือหน่วยลงทุน ซึ่งรวมถึงการแบ่งชนิดหน่วยลงทุนเป็นหน่วยลงทุนคล้ายหนี้และหน่วยลงทุนคล้ายทุน (ข) ค่าธรรมเนียมหรือค่าใช้จ่ายที่เรียกเก็บจากผู้ถือหน่วยลงทุน (ค) กรณีอื่นใดที่ได้รับความเห็นชอบจากสํานักงาน ทั้งนี้ ในการขอรับความเห็นชอบจากสํานักงาน บริษัทจัดการต้องแสดงได้ว่าการแบ่งชนิดหน่วยลงทุนดังกล่าวสามารถปฏิบัติได้จริง และได้คํานึงถึงประโยชน์ของผู้ถือหน่วยลงทุนโดยรวม ตลอดจนผลกระทบที่ผู้ถือหน่วยลงทุนแต่ละชนิดจะได้รับแล้ว ข้อ ๑๒ ทรัพย์สินกิจการโครงสร้างพื้นฐานที่กองทุนรวมจะได้มาต้องผ่านการประเมินค่าที่เป็นไปตามหลักเกณฑ์ดังต่อไปนี้(1) กรณีทรัพย์สินกิจการโครงสร้างพื้นฐานเป็นทรัพย์สินตามข้อ 1(3) (ก) ถึง (ง) (ก) ผู้ประเมินค่าต้องเป็นนิติบุคคลที่มีประสบการณ์หรือความรู้ความเชี่ยวชาญในการประเมินค่าทรัพย์สินกิจการโครงสร้างพื้นฐาน (ข) เป็นการประเมินค่าอย่างเต็มรูปแบบที่มีการตรวจสอบเอกสารสิทธิและเป็นไปเพื่อวัตถุประสงค์สาธารณะในการเปิดเผยข้อมูลต่อผู้ลงทุน (ค) การประเมินค่าทรัพย์สินกิจการโครงสร้างพื้นฐานเป็นไปตามหลักเกณฑ์ดังต่อไปนี้ 1. ดําเนินการล่วงหน้าก่อนการได้มาซึ่งทรัพย์สินดังกล่าวเป็นเวลาไม่เกินหนึ่งปี 2. กรณีทรัพย์สินมีมูลค่าตั้งแต่ห้าสิบล้านบาทขึ้นไป ต้องผ่านการประเมินค่าโดยผู้ประเมินค่าอย่างน้อยหนึ่งราย 3. กรณีการได้มาซึ่งทรัพย์สินกิจการโครงสร้างพื้นฐานเข้าลักษณะของการทําธุรกรรมกับบุคคลที่เกี่ยวข้องตามประกาศที่กําหนดหลักเกณฑ์เกี่ยวกับการกระทําที่อาจก่อให้เกิดความขัดแย้งทางผลประโยชน์ในการจัดการกองทุนรวม ต้องผ่านการประเมินค่าโดยผู้ประเมินค่าอย่างน้อยสองราย(2) กรณีทรัพย์สินกิจการโครงสร้างพื้นฐานเป็นหุ้นหรือตราสารแห่งหนี้ที่ออกโดยบริษัทตามข้อ 1(3) (จ) (ก) ผู้ประเมินค่าต้องเป็นที่ปรึกษาทางการเงินที่เป็นอิสระ (ข) มีการประเมินค่าทรัพย์สินดังต่อไปนี้ 1. หุ้นหรือตราสารแห่งหนี้ที่เป็นทรัพย์สินกิจการโครงสร้างพื้นฐานนั้น โดยต้องเป็นไปตามหลักเกณฑ์ใน (1) (ค) โดยอนุโลม และ 2. ทรัพย์สินกิจการโครงสร้างพื้นฐานที่บริษัทดังกล่าวลงทุน โดยต้องเป็นไปตามหลักเกณฑ์ใน (1) โดยอนุโลมข้อ ๑๓ ในกรณีที่กองทุนรวมที่ขอจัดตั้งมีนโยบายการลงทุนในทรัพย์สินกิจการโครงสร้างพื้นฐานที่เป็นสิทธิในการรับประโยชน์จากรายได้ในอนาคต หรือสิทธิตามสัญญาแบ่งรายได้ในอนาคตตามข้อ 1(3) (ค) หากกองทุนรวมมิได้เป็นบุคคลเดียวที่มีสิทธิได้รับรายได้ในอนาคตทั้งจํานวน บริษัทจัดการต้องแสดงได้ว่ามีการวิเคราะห์สิทธิได้เสียทางทรัพย์สินของผู้ถือหน่วยลงทุนแต่ละชนิด โดยเปรียบเทียบกับสิทธิของเจ้าหนี้หรือผู้มีสิทธิอื่นในรายได้ในอนาคตนั้น พร้อมทั้งแสดงบทวิเคราะห์และความเห็นทางกฎหมายในเรื่องดังกล่าวไว้อย่างชัดเจนในร่างหนังสือชี้ชวนที่ยื่นพร้อมกับคําขอจัดตั้งกองทุนรวมส่วน ๒ การยื่นคําขออนุมัติและการอนุมัติ\_\_\_\_\_\_\_\_\_\_\_\_\_\_\_\_ข้อ ๑๔ บริษัทจัดการที่ประสงค์จะขออนุมัติจัดตั้งกองทุนรวม ต้องยื่นคําขออนุมัติจัดตั้งกองทุนรวมเป็นหนังสือ พร้อมทั้งเอกสารหลักฐานประกอบคําขออนุมัติดังต่อไปนี้ โดยการจัดทําเอกสารหลักฐานดังกล่าวต้องเป็นไปตามหลักเกณฑ์ในข้อ 15 ด้วย(1) โครงการจัดการกองทุนรวม พร้อมทั้งเอกสารประกอบโครงการจัดการกองทุนรวมดังต่อไปนี้ (ก) สรุปสาระสําคัญของร่างสัญญาที่ทําให้ได้มาซึ่งทรัพย์สินกิจการโครงสร้างพื้นฐาน (ข) รายงานการประเมินค่าทรัพย์สินกิจการโครงสร้างพื้นฐานที่กองทุนรวมจะลงทุน ซึ่งจัดทําขึ้นตามข้อ 12 (ค) เอกสารแสดงความเห็นของบริษัทจัดการและที่ปรึกษาทางการเงินเกี่ยวกับความสมเหตุสมผลของรายงานการประเมินค่าตาม (ข) ทั้งนี้ ในกรณีที่บริษัทจัดการหรือที่ปรึกษาทางการเงินมีการจัดทําประมาณการทางการเงินของกิจการโครงสร้างพื้นฐานซึ่งแสดงการวิเคราะห์ในกรณีพื้นฐาน (base case) และการวิเคราะห์ความไวต่อการเปลี่ยนแปลง (sensitivity analysis) ให้บริษัทจัดการหรือที่ปรึกษาทางการเงินอธิบายความแตกต่างระหว่างรายงานการประเมินค่าตาม (ข) กับประมาณการทางการเงินดังกล่าว (ถ้ามี) ด้วย (ง) ความเห็นของผู้เชี่ยวชาญอิสระเกี่ยวกับเทคโนโลยีที่ใช้กับกิจการโครงสร้างพื้นฐาน (technological feasibility) เฉพาะในกรณีที่เป็นเทคโนโลยีใหม่ที่ไม่เคยใช้ในประเทศไทยมาก่อน หรือเป็นเทคโนโลยีขั้นสูงที่จําเป็นต้องใช้ความชํานาญเฉพาะด้านเป็นพิเศษ โดยต้องระบุรายละเอียด ข้อดีและข้อเสียของเทคโนโลยีดังกล่าว ตลอดจนตัวอย่างของโครงการอื่นที่ใช้เทคโนโลยีนั้น (ถ้ามี) (จ) เอกสารแสดงข้อมูลว่ากิจการโครงสร้างพื้นฐานที่เข้าทําธุรกรรมกับกองทุนรวมมีหน้าที่ต้องปฏิบัติตามกฎหมายว่าด้วยการให้เอกชนเข้าร่วมงานหรือดําเนินกิจการของรัฐหรือไม่ โดยในกรณีที่กิจการโครงสร้างพื้นฐานมีหน้าที่ต้องปฏิบัติตามกฎหมาย ให้บริษัทจัดการแสดงข้อมูลว่าได้มีการดําเนินการไปแล้วอย่างไร พร้อมทั้งแนบหนังสือรับรองจากกิจการโครงสร้างพื้นฐานที่กองทุนรวมจะลงทุน หรือจากหน่วยงานที่กํากับดูแลกิจการโครงสร้างพื้นฐานนั้นที่แสดงว่ากิจการโครงสร้างพื้นฐานได้ปฏิบัติตามกฎหมายนั้นแล้ว(2) ร่างข้อผูกพันระหว่างผู้ถือหน่วยลงทุนกับบริษัทจัดการ (3) ร่างสัญญาแต่งตั้งผู้ดูแลผลประโยชน์ ซึ่งมีข้อกําหนดให้ผู้ดูแลผลประโยชน์ปฏิบัติหน้าที่อย่างน้อยดังต่อไปนี้ (ก) หน้าที่ในการตรวจสอบและถ่วงดุลการบริหารจัดการกองทุนรวมของบริษัทจัดการอย่างเคร่งครัด ด้วยความซื่อสัตย์สุจริต โดยใช้ความรู้ความสามารถเยี่ยงผู้มีวิชาชีพ เพื่อประโยชน์ที่ดีที่สุดของกองทุนรวมและผู้ถือหน่วยลงทุนโดยรวม (ข) หน้าที่ตามที่กําหนดไว้ในพระราชบัญญัติหลักทรัพย์และตลาดหลักทรัพย์พ.ศ. 2535 ตลอดจนประกาศที่กําหนดหลักเกณฑ์เกี่ยวกับการจัดตั้งและจัดการกองทุนรวมโครงสร้างพื้นฐาน(4) ร่างหนังสือชี้ชวนข้อ ๑๕ การยื่นคําขออนุมัติจัดตั้งกองทุนรวมต้องเป็นไปตามหลักเกณฑ์ดังต่อไปนี้(1) รายละเอียดโครงการจัดการกองทุนรวมและร่างหนังสือชี้ชวนต้องร่วมจัดทําโดยที่ปรึกษาทางการเงินที่สามารถแสดงความเห็นได้อย่างเป็นอิสระจากบุคคลดังต่อไปนี้ (ก) ผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวม (ข) กลุ่มบุคคลเดียวกันของบุคคลตาม (ก) (2) คําขอและเอกสารหลักฐานประกอบคําขอต้องมีบุคคลดังต่อไปนี้ ลงลายมือชื่อรับรองความถูกต้องครบถ้วนของข้อมูลในส่วนที่เกี่ยวข้องกับการปฏิบัติหน้าที่ของตน (ก) กรรมการผู้มีอํานาจลงนามผูกพันบริษัทจัดการ (ข) กรรมการผู้มีอํานาจลงนามผูกพันที่ปรึกษาทางการเงิน และผู้ควบคุมการปฏิบัติงานของที่ปรึกษาทางการเงิน (ค) กรรมการผู้มีอํานาจลงนามผูกพันบริษัทที่เป็นผู้จัดทํารายงานการประเมินค่าตามข้อ 14(1) (ข) (ง) ผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวม ข้อ ๑๖ ให้ผู้ขออนุมัติจัดตั้งกองทุนรวมชําระค่าธรรมเนียมคําขออนุมัติจัดตั้งกองทุนรวมต่อสํานักงานในวันยื่นคําขอ ทั้งนี้ ตามอัตราที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆข้อ ๑๗ ในการพิจารณาคําขอ ให้สํานักงานมีอํานาจแจ้งเป็นหนังสือให้บริษัทจัดการมาชี้แจง แก้ไข หรือส่งเอกสารหลักฐานอื่นเพิ่มเติมได้ภายในระยะเวลาที่สํานักงานกําหนด ในกรณีที่บริษัทจัดการไม่ดําเนินการตามระยะเวลาที่สํานักงานแจ้งตามวรรคหนึ่ง ให้ถือว่าบริษัทจัดการไม่ประสงค์จะขออนุมัติจัดตั้งกองทุนรวมอีกต่อไป เว้นแต่บริษัทจัดการจะแสดงให้เห็นได้ว่าการที่มิได้ดําเนินการตามที่สํานักงานแจ้งภายในกําหนดเวลาดังกล่าวเป็นเพราะเหตุสุดวิสัย หรือมีเหตุจําเป็นและสมควรข้อ ๑๘ ให้สํานักงานแจ้งผลการพิจารณาคําขออนุมัติจัดตั้งกองทุนรวมภายในสี่สิบห้าวันนับแต่วันที่สํานักงานได้รับคําขอพร้อมเอกสารหลักฐานครบถ้วนส่วน ๓ อํานาจสํานักงานเกี่ยวกับการอนุมัติ\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๙ กองทุนรวมที่จะได้รับอนุมัติให้จัดตั้งต้องเป็นไปตามหลักเกณฑ์ที่กําหนดไว้ในประกาศนี้ และหลักเกณฑ์เพิ่มเติมดังต่อไปนี้(1) ข้อมูล ข้อกําหนด หรือข้อสัญญา ในคําขออนุมัติจัดตั้งกองทุนรวมและเอกสารหลักฐานประกอบคําขอ เป็นไปตามกฎหมายว่าด้วยหลักทรัพย์และตลาดหลักทรัพย์ ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว และต้องไม่มีข้อความที่ขัดหรือแย้งกับหลักเกณฑ์นั้น(2) บริษัทจัดการแสดงได้ว่า การจัดตั้งกองทุนรวมดังกล่าวเป็นไปเพื่อประโยชน์โดยรวมของผู้ถือหน่วยลงทุน รวมทั้งมีนโยบายการจัดหาผลประโยชน์ที่เป็นธรรมและไม่เป็นการเอาเปรียบผู้ถือหน่วยลงทุน(3) บริษัทจัดการที่ยื่นคําขออนุมัติจัดตั้งกองทุนรวมไม่อยู่ระหว่างถูกสั่งระงับการยื่นคําขออนุมัติจัดตั้งกองทุนรวมเป็นการชั่วคราวข้อ ๒๐ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยดังต่อไปนี้ สํานักงานอาจไม่อนุมัติให้จัดตั้งกองทุนรวมตามคําขอได้ (1) กองทุนรวมที่ขออนุมัติจัดตั้งมีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุมัติตามประกาศนี้ แต่มีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระที่แท้จริง (substance) ของการจัดตั้งกองทุนรวมนั้นเข้าลักษณะเป็นการหลีกเลี่ยงบทบัญญัติตามกฎหมายว่าด้วยหลักทรัพย์และตลาดหลักทรัพย์หรือประกาศนี้(2) การจัดตั้งกองทุนรวมอาจขัดต่อนโยบายสาธารณะหรือนโยบายของรัฐ(3) การจัดตั้งกองทุนรวมอาจก่อให้เกิดผลกระทบต่อความน่าเชื่อถือต่อตลาดทุนไทยโดยรวม หรือ(4) การจัดตั้งกองทุนรวมอาจก่อให้เกิดความเสียหายต่อผู้ลงทุน หรืออาจทําให้ผู้ลงทุนไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องหรือเพียงพอประกอบการตัดสินใจลงทุนข้อ ๒๑ ในกรณีที่เข้าลักษณะอย่างหนึ่งอย่างใดดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้พิจารณากับคําขอ หรือไม่นําเงื่อนไขตามประกาศนี้มาใช้บังคับกับการขอจัดตั้งกองทุนรวม (1) มีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขที่จะผ่อนผันให้ไม่มีนัยสําคัญสําหรับการพิจารณาอนุญาตในกรณีนั้น และประโยชน์ที่จะได้ไม่คุ้มค่ากับต้นทุนในการปฏิบัติให้เป็นไปตามหลักเกณฑ์หรือเงื่อนไขดังกล่าว(2) บริษัทจัดการมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน(3) บริษัทจัดการมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันการผ่อนผันตามวรรคหนึ่ง ให้คํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้บริษัทจัดการต้องปฏิบัติด้วยก็ได้ข้อ ๒๒ ในกรณีที่สํานักงานเห็นว่าเอกสารหรือข้อมูลที่ได้รับจากบริษัทจัดการมีข้อมูลไม่ครบถ้วน มีข้อความคลุมเครือไม่ชัดเจน หรือในกรณีที่มีเหตุจําเป็นหรือกรณีอื่นใดที่จะมีผลกระทบต่อสิทธิประโยชน์ของผู้ลงทุน หรือต่อการตัดสินใจในการลงทุน สํานักงานอาจสั่งการให้บริษัทจัดการดําเนินการดังต่อไปนี้(1) เปิดเผยข้อมูลเพิ่มเติมเกี่ยวกับกองทุนรวมเพื่อให้ผู้ลงทุนได้ทราบ(2) จัดให้มีการประเมินค่าทรัพย์สินกิจการโครงสร้างพื้นฐานที่จะลงทุนใหม่(3) จัดให้มีการตรวจสอบและสอบทาน (การทํา due diligence) หรือการให้ความเห็นเพิ่มเติมเกี่ยวกับทรัพย์สินกิจการโครงสร้างพื้นฐานที่กองทุนรวมจะลงทุน(4) จัดให้มีความเห็นทางกฎหมายในประเด็นข้อกฎหมายที่สําคัญหรือที่ไม่ชัดเจนซึ่งเกี่ยวข้องกับกองทุนรวมดังกล่าวหมวด ๒ การดําเนินการเมื่อได้รับอนุมัติให้จัดตั้งกองทุนรวม\_\_\_\_\_\_\_\_\_\_\_\_\_\_\_\_ส่วน ๑ ข้อกําหนดทั่วไป\_\_\_\_\_\_\_\_\_\_\_\_\_\_\_\_ข้อ ๒๓ ให้บริษัทจัดการที่ได้รับอนุมัติให้จัดตั้งกองทุนรวมดําเนินการดังต่อไปนี้(1) จัดให้มีข้อผูกพันระหว่างผู้ถือหน่วยลงทุนกับบริษัทจัดการ โครงการจัดการกองทุนรวม สัญญาแต่งตั้งผู้ดูแลผลประโยชน์และหนังสือชี้ชวน ที่มีสาระไม่ต่างจากฉบับร่างที่ยื่นต่อสํานักงาน(2) จัดให้กองทุนรวมมีลักษณะไม่ต่างไปจากสาระสําคัญที่แสดงไว้ล่าสุดต่อสํานักงาน ตลอดอายุของกองทุนรวม และในกรณีที่มีการเปลี่ยนแปลงลักษณะของกองทุนรวม บริษัทจัดการต้องดําเนินการให้กองทุนรวมดังกล่าวมีลักษณะเป็นไปตามหลักเกณฑ์ที่กําหนดไว้ ในภาคนี้ด้วย (3) จัดให้มีการยื่นคําขอจดทะเบียนหน่วยลงทุนของกองทุนรวมที่เสนอขายต่อผู้ลงทุนเป็นการทั่วไป เป็นหลักทรัพย์จดทะเบียนภายในสามสิบวันนับแต่วันจดทะเบียนกองทรัพย์สินเป็นกองทุนรวม หรือนับแต่วันปิดการเสนอขายหน่วยลงทุนเพิ่มเติมเพื่อการเพิ่มเงินทุนของกองทุนรวม แล้วแต่กรณีข้อ ๒๔ บริษัทจัดการต้องดูแลให้ข้อผูกพันระหว่างผู้ถือหน่วยลงทุนกับบริษัทจัดการและโครงการจัดการกองทุนรวมเป็นไปตามกฎหมายว่าด้วยหลักทรัพย์และตลาดหลักทรัพย์ ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว โดยในกรณีที่ข้อกําหนดในข้อผูกพันระหว่างผู้ถือหน่วยลงทุนกับบริษัทจัดการหรือโครงการจัดการกองทุนรวมขัดหรือแย้งกับหลักเกณฑ์ในกฎหมาย ประกาศ กฎ หรือคําสั่งนั้น ให้บริษัทจัดการดําเนินการเพื่อให้มีการแก้ไขข้อผูกพันระหว่างผู้ถือหน่วยลงทุนกับบริษัทจัดการและโครงการจัดการกองทุนรวมโดยไม่ชักช้าส่วน ๒ การจัดสรรและเสนอขายหน่วยลงทุนของกองทุนรวม\_\_\_\_\_\_\_\_\_\_\_\_\_\_\_\_\_ข้อ ๒๕ ในการจัดสรรหน่วยลงทุนของกองทุนรวม ให้บริษัทจัดการปฏิบัติดังต่อไปนี้(1) ใช้กระบวนการจัดสรรหน่วยลงทุนที่ให้โอกาสแก่ผู้จองซื้อทุกรายอย่างเป็นธรรม "กระบวนการจัดสรรหน่วยลงทุนที่ให้โอกาสแก่ผู้จองซื้อหน่วยลงทุนทุกรายอย่างเป็นธรรม" ตามวรรคหนึ่งหมายความว่า กระบวนการที่ผู้จัดจําหน่ายหลักทรัพย์หรือบริษัทจัดการกําหนดหน่วยการจองซื้อ (board lot) ไว้ และจัดสรรหน่วยลงทุนให้แก่ผู้จองซื้อหน่วยลงทุนทุกรายอย่างเท่าเทียมกันครั้งละหนึ่งหน่วยการจองซื้อจนครบจํานวนหน่วยลงทุนที่จําหน่าย หรือกระบวนการอื่นที่ได้รับความเห็นชอบจากสํานักงาน(2) จัดสรรหน่วยลงทุนให้แก่ผู้จองซื้อหน่วยลงทุนตามหลักเกณฑ์ในข้อ 26 ข้อ 27ข้อ 28 และข้อ 29ความในวรรคหนึ่ง (1) มิให้นํามาใช้บังคับกับการจัดสรรที่เข้าลักษณะดังต่อไปนี้(1) การจัดสรรหน่วยลงทุนชนิดที่เสนอขายต่อผู้ลงทุนรายใหญ่เป็นการเฉพาะเจาะจง หรือ(2) การจัดสรรหน่วยลงทุนในส่วนที่แบ่งแยกไว้สําหรับบุคคลดังต่อไปนี้ และได้เปิดเผยไว้ในหนังสือชี้ชวนแล้ว (ก) บุคคลที่เข้าลักษณะเป็นผู้จองซื้อพิเศษตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ หรือ (ข) ผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวมข้อ ๒๖ ให้บริษัทจัดการจัดสรรหน่วยลงทุนของกองทุนรวมให้แก่บุคคลใดหรือกลุ่มบุคคลเดียวกันใดได้ ไม่เกินอัตราดังต่อไปนี้(1) หนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวม และ(2) ร้อยละห้าสิบของจํานวนหน่วยลงทุนที่จําหน่ายได้แล้วทั้งหมดของหน่วยลงทุนแต่ละชนิด ในกรณีที่กองทุนรวมมีการแบ่งชนิดของหน่วยลงทุนข้อ ๒๗ บริษัทจัดการอาจจัดสรรหน่วยลงทุนของกองทุนรวมให้แก่บุคคลที่ได้รับยกเว้นเกินกว่าอัตราที่กําหนดไว้ในข้อ 26(1) ได้ แต่ต้องไม่เกินร้อยละห้าสิบของจํานวนหน่วยลงทุนที่จําหน่ายได้แล้วทั้งหมดของกองทุนรวมบุคคลที่ได้รับยกเว้นตามวรรคหนึ่ง หมายความว่า(1) กองทุนบําเหน็จบํานาญข้าราชการ(2) กองทุนสํารองเลี้ยงชีพ(3) กองทุนรวมเพื่อผู้ลงทุนทั่วไป(4) กองทุนประกันสังคม(5) นิติบุคคลที่จัดตั้งขึ้นตามกฎหมายไทย ซึ่งไม่อยู่ภายใต้บังคับต้องเสียภาษีเงินได้นิติบุคคลข้อ ๒๘ มิให้นําความในข้อ 26 มาใช้บังคับกับบริษัทจัดจําหน่ายหน่วยลงทุนที่รับหน่วยลงทุนไว้ในลักษณะดังต่อไปนี้(1) เป็นการรับหน่วยลงทุนตามสัญญารับประกันการจัดจําหน่ายหน่วยลงทุน และ(2) การรับหน่วยลงทุนอยู่ภายใต้เงื่อนไขดังต่อไปนี้ (ก) บริษัทจัดจําหน่ายหน่วยลงทุนจะถือหน่วยลงทุนในส่วนที่เกินอัตราที่กําหนดในข้อ 26 ไว้ไม่เกินหนึ่งปีนับแต่วันที่รับหน่วยลงทุน (ข) ในช่วงระยะเวลาหนึ่งปีนับแต่วันที่รับหน่วยลงทุน บริษัทจัดจําหน่ายหน่วยลงทุนจะถูกจํากัดสิทธิในการออกเสียงลงคะแนน ในส่วนที่ถือหน่วยลงทุนเกินกว่าอัตราดังต่อไปนี้ 1. ร้อยละห้าสิบของจํานวนหน่วยลงทุนที่จําหน่ายได้แล้วทั้งหมดของกองทุนรวม และ 2. ร้อยละห้าสิบของจํานวนหน่วยลงทุนที่จําหน่ายได้แล้วทั้งหมดของหน่วยลงทุนแต่ละชนิด ในกรณีที่กองทุนรวมนั้นมีการแบ่งชนิดของหน่วยลงทุน (ค) ในกรณีที่การถือหน่วยลงทุนไม่เป็นไปตาม (ก) บริษัทจัดจําหน่ายหน่วยลงทุนจะถูกจํากัดสิทธิในการรับเงินปันผลและการออกเสียงลงคะแนน ในส่วนที่ถือหน่วยลงทุนเกินกว่าอัตราที่กําหนดในข้อ 26ข้อ ๒๙ ในกรณีกฎหมาย กฎ หรือข้อกําหนดที่เกี่ยวข้องกับกิจการโครงสร้างพื้นฐานมีการกําหนดสัดส่วนการลงทุนของคนต่างด้าวไว้ ให้บริษัทจัดการจัดสรรหน่วยลงทุนให้แก่คนต่างด้าวให้เป็นไปตามกฎหมาย กฎ หรือข้อกําหนดนั้นด้วย ในกรณีที่กองทุนรวมมีการลงทุนในทรัพย์สินกิจการโครงสร้างพื้นฐานหลายโครงการและบรรดากฎหมาย กฎ หรือข้อกําหนดที่เกี่ยวข้องกับกิจการโครงสร้างพื้นฐานมีการกําหนดสัดส่วนการลงทุนของคนต่างด้าวไว้แตกต่างกัน ให้บริษัทจัดการจัดสรรหน่วยลงทุนตามสัดส่วนที่กําหนดไว้ต่ําสุดของบรรดากฎหมาย กฎ หรือข้อกําหนดนั้นข้อ ๓๐ ในการเสนอขายหน่วยลงทุนของกองทุนรวม ให้บริษัทจัดการปฏิบัติตามหลักเกณฑ์ดังต่อไปนี้(1) เปิดเผยร่างหนังสือชี้ชวนที่ยื่นต่อสํานักงานด้วยวิธีการที่ผู้ลงทุนสามารถเข้าถึงได้ ก่อนวันเริ่มเสนอขายหน่วยลงทุน โดยร่างหนังสือชี้ชวนดังกล่าวต้องมีข้อมูลที่ครบถ้วน ถูกต้อง เพียงพอ และไม่ก่อให้เกิดความเข้าใจคลาดเคลื่อน (2) จัดส่งหนังสือชี้ชวนที่มีสาระสําคัญไม่ต่างจากฉบับร่างให้แก่สํานักงานไม่น้อยกว่าหนึ่งวันทําการก่อนการเริ่มจัดส่งหรือแจกจ่ายหนังสือชี้ชวนแก่ผู้ลงทุน(3) จัดส่งหรือแจกจ่ายหนังสือชี้ชวนแก่ผู้ลงทุนที่สนใจจะลงทุนในหน่วยลงทุน โดยต้องมีระยะเวลาที่พอสมควรแก่การที่ผู้ลงทุนจะศึกษาข้อมูลในหนังสือชี้ชวนก่อนการตัดสินใจลงทุนในหน่วยลงทุน ทั้งนี้ เมื่อรวมกับระยะเวลาการเปิดเผยร่างหนังสือชี้ชวนตาม (1) ต้องไม่น้อยกว่าสิบสี่วัน(4) การเผยแพร่ข้อมูลเกี่ยวกับการเสนอขายหน่วยลงทุนโดยการโฆษณา ต้องให้ข้อมูลที่ถูกต้องและไม่มีลักษณะที่ทําให้ผู้ลงทุนสําคัญผิด ทั้งนี้ ให้นําหลักเกณฑ์เกี่ยวกับการโฆษณาเพื่อสนับสนุนการขายหน่วยลงทุนสําหรับกองทุนรวมอสังหาริมทรัพย์มาใช้บังคับโดยอนุโลม(5) ในกรณีที่บริษัทจัดการประสงค์จะตั้งบริษัทจัดจําหน่ายหน่วยลงทุนเป็นผู้ทําหน้าที่ในการจัดจําหน่ายหน่วยลงทุนของกองทุนรวม บริษัทจัดจําหน่ายหน่วยลงทุนดังกล่าวต้องไม่มีความสัมพันธ์กับผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานที่กองทุนรวมจะลงทุนในลักษณะของการเป็นกลุ่มบุคคลเดียวกัน(6) ในกรณีที่เป็นการเสนอขายหน่วยลงทุนต่อผู้ลงทุนเป็นการทั่วไป ให้บริษัทจัดการปฏิบัติตามหลักเกณฑ์เพิ่มเติมดังต่อไปนี้ด้วย (ก) จัดให้มีผู้ติดต่อกับผู้ลงทุนซึ่งได้รับความเห็นชอบจากสํานักงานเพื่อทําหน้าที่ขายหน่วยลงทุนหรือให้คําแนะนํากับผู้ลงทุนรายย่อย (ข) ประชาสัมพันธ์การขายหน่วยลงทุนอย่างกว้างขวางเพื่อให้มีการกระจายข้อมูลเกี่ยวกับการเสนอขายหน่วยลงทุนต่อประชาชนอย่างแพร่หลายข้อ ๓๑ ในกรณีที่บริษัทจัดการประสงค์จะยกเลิกการจัดตั้งกองทุนรวมที่อยู่ระหว่างการเสนอขายหน่วยลงทุนครั้งแรก หากบริษัทจัดการได้ระบุกรณีดังกล่าวไว้ในหนังสือชี้ชวนแล้ว บริษัทจัดการอาจยุติการขายหน่วยลงทุนได้ให้บริษัทจัดการรายงานให้สํานักงานทราบถึงการยุติการขายหน่วยลงทุนตามวรรคหนึ่งภายในเจ็ดวันนับแต่วันที่ยุติการขายหน่วยลงทุนนั้น และให้การอนุมัติให้จัดตั้งกองทุนรวมสิ้นสุดลงในวันที่รายงานให้สํานักงานทราบให้บริษัทจัดการคืนเงินค่าจองซื้อหน่วยลงทุนและผลประโยชน์ใด ๆ ที่เกิดขึ้นจากเงินที่ได้รับจากการจําหน่ายหน่วยลงทุนให้แก่ผู้จองซื้อหน่วยลงทุนตามสัดส่วนของเงินค่าจองซื้อหน่วยลงทุน ภายในสิบสี่วันนับแต่วันที่การอนุมัติให้จัดตั้งกองทุนรวมสิ้นสุดลงตามวรรคสอง และหากบริษัทจัดการไม่สามารถคืนเงินและผลประโยชน์ภายในกําหนดเวลาดังกล่าวได้เพราะพฤติการณ์อันใดอันหนึ่งที่บริษัทจัดการต้องรับผิดชอบ ให้บริษัทจัดการชําระดอกเบี้ยในอัตราไม่ต่ํากว่าร้อยละเจ็ดครึ่งต่อปีนับแต่วันที่ครบกําหนดเวลานั้นจนถึงวันที่บริษัทจัดการคืนเงินค่าจองซื้อจนครบถ้วนข้อ ๓๒ ในกรณีที่ปรากฏข้อเท็จจริงแก่บริษัทจัดการว่ามีบุคคลใดหรือกลุ่มบุคคลเดียวกันใดถือหน่วยลงทุน ณ ขณะใดขณะหนึ่ง ภายหลังการเสนอขายหน่วยลงทุนของกองทุนรวม เกินกว่าอัตราที่กําหนดไว้ในข้อ 26 ข้อ 27 และข้อ 28 แล้วแต่กรณี ให้บริษัทจัดการดําเนินการดังต่อไป (1) รายงานต่อสํานักงานภายในห้าวันทําการนับแต่วันที่บริษัทจัดการรู้หรือควรรู้ถึงเหตุดังกล่าว(2) แจ้งให้บุคคลหรือกลุ่มบุคคลเดียวกันจําหน่ายหน่วยลงทุนในส่วนที่ไม่เป็นไปตามข้อ 26 ข้อ 27 และข้อ 28 แล้วแต่กรณีข้อ ๓๓ บริษัทจัดการต้องดําเนินการที่จําเป็นเพื่อให้มั่นใจได้ว่าการถือหน่วยลงทุนของคนต่างด้าว ณ ขณะใดขณะหนึ่ง ภายหลังการเสนอขายหน่วยลงทุนของกองทุนรวมเป็นไปตามสัดส่วนที่กําหนดไว้ในข้อ 29 การดําเนินการตามวรรคหนึ่ง ให้หมายความรวมถึงการดําเนินการดังต่อไปนี้(1) การจัดให้มีระบบงานที่สามารถควบคุมการถือหน่วยลงทุนของคนต่างด้าว หรือการแต่งตั้งนายทะเบียนผู้ถือหน่วยลงทุนที่มีระบบงานดังกล่าว(2) การจัดให้มีข้อกําหนดหรือข้อสัญญาที่มีผลให้บริษัทจัดการหรือนายทะเบียนผู้ถือหน่วยลงทุน แล้วแต่กรณี สามารถปฏิเสธไม่รับคนต่างด้าวลงทะเบียนเป็นผู้ถือหน่วยลงทุนได้ หากว่าการรับลงทะเบียนดังกล่าวจะเป็นเหตุให้การถือหน่วยลงทุนของคนต่างด้าวไม่เป็นไปตามสัดส่วนที่กําหนดในข้อ 29 ทั้งนี้ การจัดให้มีนายทะเบียนผู้ถือหน่วยลงทุน บริษัทจัดการต้องปฏิบัติให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์และวิธีการจัดทําทะเบียนผู้ถือหน่วยลงทุนด้วยส่วน ๓ การสิ้นสุดการอนุมัติให้จัดตั้งกองทุนรวม\_\_\_\_\_\_\_\_\_\_\_\_\_ข้อ ๓๔ ในกรณีที่บริษัทจัดการมิได้เริ่มเสนอขายหน่วยลงทุนภายในหนึ่งปีนับแต่วันที่ได้รับอนุมัติจากสํานักงานให้จัดตั้งกองทุนรวม ให้การอนุมัติให้จัดตั้งกองทุนรวมเป็นอันสิ้นสุดลง ข้อ ๓๕ เมื่อสิ้นสุดการเสนอขายหน่วยลงทุน แต่ยังมิได้จดทะเบียนกองทุนรวมหากปรากฏกรณีอย่างใดอย่างหนึ่งดังต่อไปนี้ ให้การอนุมัติให้จัดตั้งกองทุนรวมเป็นอันสิ้นสุดลง(1) มีการจําหน่ายหน่วยลงทุนให้แก่ผู้ถือหน่วยลงทุนได้ไม่ถึงห้าร้อยราย ในกรณีที่เป็นกองทุนรวมดังต่อไปนี้ (ก) กองทุนรวมที่มีนโยบายการลงทุนในทรัพย์สินกิจการโครงสร้างพื้นฐานที่เป็นโครงการที่แล้วเสร็จทั้งหมด (ข) กองทุนรวมที่มีนโยบายการลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จไม่เกินร้อยละสามสิบของมูลค่าทรัพย์สินรวมของกองทุนรวม(2) มีการจําหน่ายหน่วยลงทุนให้แก่ผู้ถือหน่วยลงทุนได้ไม่ถึงสามสิบห้าราย ในกรณีที่เป็นกองทุนรวมที่มีนโยบายการลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จเกินกว่าร้อยละสามสิบของมูลค่าทรัพย์สินรวมของกองทุนรวม (3) มูลค่าหน่วยลงทุนที่จําหน่ายได้มีมูลค่าไม่ถึงสองพันล้านบาท(4) มูลค่าหน่วยลงทุนที่จําหน่ายได้เมื่อรวมกับมูลค่าการกู้ยืมเงินจากบุคคลอื่น (ถ้ามี) มีมูลค่าไม่เพียงพอที่จะลงทุนในทรัพย์สินกิจการโครงสร้างพื้นฐานตามที่กําหนดไว้ในโครงการจัดการกองทุนรวม(5) มีการจัดสรรหน่วยลงทุนให้แก่บุคคลใดหรือกลุ่มบุคคลเดียวกันใดไม่เป็นไปตามข้อ 26 ข้อ 27 ข้อ 28 หรือข้อ 29ให้บริษัทจัดการแจ้งให้สํานักงานทราบกรณีตามวรรคหนึ่งภายในสิบห้าวันนับแต่วันสิ้นสุดระยะเวลาเสนอขายหน่วยลงทุนดังกล่าว และคืนเงินค่าจองซื้อหน่วยลงทุนและผลประโยชน์ใด ๆ ที่เกิดขึ้นจากเงินที่ได้รับจากการจําหน่ายหน่วยลงทุนให้แก่ผู้จองซื้อหน่วยลงทุนภายในสิบสี่วันนับแต่วันสิ้นสุดระยะเวลาการเสนอขายหน่วยลงทุนนั้นตามสัดส่วนของเงินค่าจองซื้อหน่วยลงทุน ทั้งนี้ หากบริษัทจัดการไม่สามารถคืนเงินและผลประโยชน์ภายในกําหนดเวลานั้นได้เพราะพฤติการณ์อันใดอันหนึ่งที่บริษัทจัดการต้องรับผิดชอบ ให้บริษัทจัดการชําระดอกเบี้ยในอัตราไม่ต่ํากว่าร้อยละเจ็ดครึ่งต่อปีนับแต่วันที่ครบกําหนดเวลานั้นจนถึงวันที่บริษัทจัดการคืนเงินค่าจองซื้อครบถ้วนเพื่อประโยชน์ในการคํานวณมูลค่าหน่วยลงทุนที่ขายได้แล้วตามวรรคหนึ่ง ให้ใช้ราคาตามมูลค่าที่ตราไว้ของหน่วยลงทุนเป็นเกณฑ์ในการคํานวณข้อ ๓๖ สํานักงานอาจเพิกถอนการอนุมัติให้จัดตั้งกองทุนรวมได้ หากปรากฏกรณีดังต่อไปนี้(1) มีการแก้ไขเพิ่มเติมโครงการจัดการกองทุนรวม หรือข้อผูกพันระหว่างผู้ถือหน่วยลงทุนกับบริษัทจัดการ ที่ขัดหรือแย้งกับข้อกําหนดตามประกาศนี้(2) มีการดําเนินการเมื่อได้รับอนุมัติให้จัดตั้งกองทุนรวมไม่เป็นไปตามหมวด 2 ของภาคนี้(3) มีการดําเนินการไม่เป็นไปตามข้อกําหนดเพื่อรองรับการดําเนินการของกองทุนรวมภายหลังการจัดตั้งตามภาค 2(4) มีการลงทุนหรือการจัดหาผลประโยชน์จากทรัพย์สินกิจการโครงสร้างพื้นฐานไม่เป็นไปตามแผนการลงทุนที่ได้กําหนดไว้ในโครงการจัดการกองทุนรวม ซึ่งเป็นกรณีที่มีผลกระทบอย่างมีนัยสําคัญต่อการดําเนินการของกองทุนรวม(5) มีการบริหารจัดการกองทุนรวมโดยฝ่าฝืนหรือมิได้ปฏิบัติตามหลักเกณฑ์ในภาค 3ข้อ ๓๗ เมื่อมีการเพิกถอนการอนุมัติให้จัดตั้งกองทุนรวม หากได้มีการเสนอขายหน่วยลงทุนแล้ว แต่ยังมิได้มีการจดทะเบียนกองทุนรวม ให้บริษัทจัดการคืนเงินค่าจองซื้อหน่วยลงทุน และผลประโยชน์ใด ๆ ที่เกิดจากเงินที่ได้รับจากการจําหน่ายหน่วยลงทุนให้แก่ผู้จองซื้อหน่วยลงทุน โดยให้นําความในข้อ 35 วรรคสอง มาใช้บังคับโดยอนุโลม แต่หากมีการจดทะเบียนกองทุนรวมแล้ว ให้บริษัทจัดการดําเนินการให้มีการเลิกกองทุนรวมทันที ส่วน ๔ การลงทุนในทรัพย์สินกิจการโครงสร้างพื้นฐาน\_\_\_\_\_\_\_\_\_\_\_\_\_\_\_\_\_ข้อ ๓๘ ให้บริษัทจัดการเข้าทําสัญญาเพื่อให้ได้มาซึ่งทรัพย์สินกิจการโครงสร้างพื้นฐานภายในหกเดือนนับแต่วันที่จดทะเบียนกองทุนรวม โดยคิดเป็นมูลค่าไม่น้อยกว่าร้อยละเจ็ดสิบห้าของมูลค่าทรัพย์สินรวมของกองทุนรวม เว้นแต่ได้รับการผ่อนผันจากสํานักงาน ข้อ ๓๙ บริษัทจัดการต้องดํารงมูลค่าการลงทุนในทรัพย์สินกิจการโครงสร้างพื้นฐาน ณ วันสิ้นรอบระยะเวลาบัญชีประจําปี โดยมีมูลค่ารวมกันไม่น้อยกว่าร้อยละเจ็ดสิบห้าของมูลค่าทรัพย์สินรวมของกองทุนรวม เว้นแต่ในกรณีดังต่อไปนี้บริษัทจัดการจะไม่ดํารงมูลค่าดังกล่าวก็ได้(1) กรณีที่เป็นรอบปีบัญชีสุดท้ายที่กองทุนรวมสิ้นอายุโครงการ (2) กรณีที่ได้รับความเห็นชอบจากสํานักงานข้อ ๔๐ การคํานวณมูลค่าการลงทุนในทรัพย์สินกิจการโครงสร้างพื้นฐาน ให้เป็นไปตามหลักเกณฑ์ดังต่อไปนี้(1) กรณีที่เป็นทรัพย์สินกิจการโครงสร้างพื้นฐานของโครงการที่แล้วเสร็จ ให้คํานวณตามราคาที่ทําให้ได้มาซึ่งทรัพย์สินนั้น(2) กรณีที่เป็นทรัพย์สินกิจการโครงสร้างพื้นฐานของโครงการที่ไม่แล้วเสร็จ ให้คํานวณตามผลรวมของราคาที่ทําให้ได้มาซึ่งทรัพย์สินนั้นและมูลค่าเงินลงทุนที่กองทุนรวมต้องใช้ในการพัฒนาให้เป็นโครงการที่แล้วเสร็จ ในกรณีที่กองทุนรวมมีการแบ่งชําระราคาทรัพย์สินกิจการโครงสร้างพื้นฐาน หากกองทุนรวมนําเงินส่วนที่กันไว้สําหรับการชําระราคาในคราวถัด ๆ ไป ไปลงทุนในทรัพย์สินตามข้อ 46(1) (2) (3) (4) (5) หรือ (6) บริษัทจัดการอาจนับเงินส่วนที่กันไว้รวมคํานวณเป็นมูลค่าของทรัพย์สินกิจการโครงสร้างพื้นฐานตามวรรคหนึ่งได้อื่นๆ ๒ ข้อกําหนดเพื่อรองรับการดําเนินการของกองทุนรวมภายหลังการจัดตั้ง\_\_\_\_\_\_\_\_\_\_\_\_\_\_\_ข้อ ๔๑ โครงการจัดการกองทุนรวมและข้อผูกพันระหว่างผู้ถือหน่วยลงทุนกับบริษัทจัดการ ต้องมีข้อกําหนดเพื่อรองรับการดําเนินการของกองทุนรวมภายหลังการจัดตั้ง ตามหลักเกณฑ์ดังต่อไปนี้(1) ข้อกําหนดเกี่ยวกับการได้มาเพิ่มเติมและการจําหน่ายไปซึ่งทรัพย์สินกิจการโครงสร้างพื้นฐาน ซึ่งเป็นไปตามข้อ 42(2) ข้อกําหนดเกี่ยวกับการจัดหาผลประโยชน์จากทรัพย์สินกิจการโครงสร้างพื้นฐาน ซึ่งเป็นไปตามข้อ 43 (3) ข้อกําหนดเกี่ยวกับการประเมินค่าทรัพย์สินกิจการโครงสร้างพื้นฐาน ซึ่งเป็นไปตามข้อ 44(4) ข้อกําหนดเกี่ยวกับการลงทุนในทรัพย์สินอื่น ซึ่งเป็นไปตามข้อ 45 ถึงข้อ 47(5) ข้อกําหนดเกี่ยวกับการทําธุรกรรมระหว่างกองทุนรวมกับบุคคลที่เกี่ยวข้อง ซึ่งเป็นไปตามข้อ 48(6) ข้อกําหนดเกี่ยวกับการเพิ่มหรือลดเงินทุนจดทะเบียน ซึ่งเป็นไปตามข้อ 49 ถึงข้อ 54(7) ข้อกําหนดเกี่ยวกับการขอมติของผู้ถือหน่วยลงทุน ซึ่งเป็นไปตามข้อ 55 ถึงข้อ 60(8) ข้อกําหนดเกี่ยวกับการจ่ายเงินปันผล และการเรียกเก็บค่าใช้จ่ายจากกองทุนรวม ซึ่งเป็นไปตามข้อ 61 และข้อ 62(9) ข้อกําหนดเกี่ยวกับการจํากัดสิทธิในการรับเงินปันผล การจัดการกับเงินปันผล และสิทธิออกเสียงลงคะแนนของผู้ถือหน่วยลงทุนซึ่งเป็นไปตามข้อ 63(10) ข้อกําหนดเกี่ยวกับการเลิกกองทุนรวม ซึ่งเป็นไปตามข้อ 64(11) ข้อกําหนดเกี่ยวกับการออกใบหน่วยลงทุนหรือหลักฐานแสดงสิทธิในหน่วยลงทุน ซึ่งเป็นไปตามข้อ 65(12) ข้อกําหนดอื่นตามประกาศเกี่ยวกับรายละเอียดของโครงการจัดการกองทุนรวมโครงสร้างพื้นฐานและประกาศเกี่ยวกับข้อผูกพันระหว่างผู้ถือหน่วยลงทุนกับบริษัทจัดการ ข้อ ๔๒ การได้มาเพิ่มเติมและจําหน่ายไปซึ่งทรัพย์สินกิจการโครงสร้างพื้นฐาน บริษัทจัดการต้องจัดให้โครงการจัดการกองทุนรวมมีข้อกําหนดให้เป็นไปตามหลักเกณฑ์ในส่วนที่ 1 ของหมวด 1 ของภาค 1 โดยอนุโลม และมีข้อกําหนดเพิ่มเติมที่มีสาระสําคัญอย่างน้อยดังต่อไปนี้(1) การได้มาเพิ่มเติมหรือการจําหน่ายไปซึ่งทรัพย์สินกิจการโครงสร้างพื้นฐานที่มีมูลค่าเกินกว่าหนึ่งร้อยล้านบาท หรือตั้งแต่ร้อยละสามสิบของมูลค่าทรัพย์สินรวมของกองทุนรวมขึ้นไป จะกระทําได้เมื่อได้รับมติของผู้ถือหน่วยลงทุน เว้นแต่ในกรณีดังต่อไปนี้ (ก) การได้มาเพิ่มเติมหรือจําหน่ายไปซึ่งทรัพย์สินกิจการโครงสร้างพื้นฐานตามข้อตกลงหรือสัญญาที่มีกับส่วนราชการหรือรัฐวิสาหกิจตามกฎหมายว่าด้วยวิธีการงบประมาณซึ่งได้ระบุไว้อย่างเฉพาะเจาะจงแล้วในโครงการจัดการกองทุนรวม (ข) การได้มาเพิ่มเติมหรือการจําหน่ายไปซึ่งทรัพย์สินกิจการโครงสร้างพื้นฐาน ที่มีมูลค่าเกินกว่าหนึ่งร้อยล้านบาท แต่น้อยกว่าร้อยละสามสิบของมูลค่าทรัพย์สินรวมของกองทุนรวม ที่ได้รับความเห็นชอบจากผู้ดูแลผลประโยชน์แล้ว(2) การได้มาหรือจําหน่ายไปซึ่งทรัพย์สินกิจการโครงสร้างพื้นฐานตาม (1) ให้รวมถึงการได้มาหรือจําหน่ายไปไม่ว่าโดยทางตรง หรือโดยทางอ้อมผ่านบริษัทที่กองทุนรวมเป็นผู้ถือหุ้นตามข้อ 1(3) (จ)ข้อ ๔๓ การจัดหาผลประโยชน์จากทรัพย์สินกิจการโครงสร้างพื้นฐาน บริษัทจัดการต้องจัดให้โครงการจัดการกองทุนรวมมีข้อกําหนดที่มีสาระสําคัญอย่างน้อยดังต่อไปนี้(1) กองทุนรวมจะไม่ประกอบกิจการโครงสร้างพื้นฐานเอง โดยจะจัดหาผลประโยชน์จากทรัพย์สินกิจการโครงสร้างพื้นฐานโดยการให้เช่า ให้สิทธิ หรือให้ผู้อื่นดําเนินการเท่านั้น (2) การเข้าทํา แก้ไข หรือยกเลิกสัญญาเกี่ยวกับการจัดหาผลประโยชน์จากทรัพย์สินกิจการโครงสร้างพื้นฐาน ที่มีมูลค่าของสัญญาเกินกว่าหนึ่งร้อยล้านบาท หรือตั้งแต่ร้อยละสามสิบของมูลค่าทรัพย์สินรวมของกองทุนรวมขึ้นไป จะกระทําได้เมื่อได้รับมติของผู้ถือหน่วยลงทุน เว้นแต่ในกรณีดังต่อไปนี้ (ก) การเข้าทํา แก้ไข หรือยกเลิกสัญญาเกี่ยวกับการจัดหาผลประโยชน์ ซึ่งได้ระบุไว้อย่างเฉพาะเจาะจงแล้วในโครงการจัดการกองทุนรวม (ข) การเข้าทํา แก้ไข หรือยกเลิกสัญญาเกี่ยวกับการจัดหาผลประโยชน์ที่มีมูลค่าของสัญญาเกินกว่าหนึ่งร้อยล้านบาท แต่น้อยกว่าร้อยละสามสิบของมูลค่าทรัพย์สินรวมของกองทุนรวม ที่ได้รับความเห็นชอบจากผู้ดูแลผลประโยชน์แล้วการคํานวณมูลค่าของสัญญาตามวรรคหนึ่ง (2) ให้พิจารณาจากมูลค่าของสัญญาทุกรายการภายในรอบระยะเวลาหกเดือนข้อ ๔๔ การประเมินค่าทรัพย์สินกิจการโครงสร้างพื้นฐาน บริษัทจัดการต้องจัดให้โครงการจัดการกองทุนรวมมีข้อกําหนดที่มีสาระสําคัญอย่างน้อยดังต่อไปนี้(1) บริษัทจัดการจะจัดให้มีการประเมินค่าทรัพย์สินกิจการโครงสร้างพื้นฐานตามหลักเกณฑ์ในข้อ 12 และหลักเกณฑ์เพิ่มเติมดังต่อไปนี้ (ก) การประเมินค่าทรัพย์สินกิจการโครงสร้างพื้นฐานตามข้อ 1(3) (ก) ถึง (ง) ของกองทุนรวมจะกระทําทุกสามปีนับแต่วันที่มีการประเมินค่าครั้งล่าสุด (ข) การประเมินค่าทรัพย์สินกิจการโครงสร้างพื้นฐาน จะกระทําโดยผู้ประเมินค่ารายเดียวกันติดต่อกันเกินสองครั้งมิได้ (ค) ในกรณีที่ปรากฏแก่บริษัทจัดการว่ามีเหตุการณ์หรือการเปลี่ยนแปลงใด ๆ อันอาจมีผลกระทบต่อมูลค่าทรัพย์สินกิจการโครงสร้างพื้นฐานอย่างมีนัยสําคัญ หรือกรณีที่ได้รับการร้องขอจากผู้ดูแลผลประโยชน์หรือผู้สอบบัญชีของกองทุนรวม บริษัทจัดการจะจัดให้มีการประเมินค่าทรัพย์สินกิจการโครงสร้างพื้นฐานโดยไม่ชักช้า(2) ในกรณีที่กองทุนรวมลงทุนในทรัพย์สินกิจการโครงสร้างพื้นฐานที่เป็นหุ้นหรือตราสารแห่งหนี้ที่ออกโดยบริษัทตามข้อ 1(3) (จ) บริษัทจัดการจะจัดให้มีการประเมินค่าทรัพย์สินกิจการโครงสร้างพื้นฐานที่บริษัทดังกล่าวลงทุน ทั้งนี้ ตามหลักเกณฑ์ใน (1) โดยอนุโลมข้อ ๔๕ การลงทุนในทรัพย์สินอื่น บริษัทจัดการต้องจัดให้โครงการจัดการกองทุนรวมมีข้อกําหนดตามหลักเกณฑ์ดังต่อไปนี้(1) ประเภทของทรัพย์สินอื่นที่กองทุนรวมสามารถลงทุนหรือมีไว้ได้ ซึ่งเป็นไปตามข้อ 46 และข้อ 47(2) อัตราส่วนการลงทุนในทรัพย์สินอื่น ซึ่งเป็นไปตามหลักเกณฑ์ที่กําหนดไว้ในประกาศเกี่ยวกับอัตราส่วนการลงทุนในทรัพย์สินของกองทุนรวมทั่วไปโดยอนุโลมข้อ ๔๖ นอกจากการลงทุนในทรัพย์สินกิจการโครงสร้างพื้นฐานแล้ว กองทุนรวมอาจลงทุนหรือมีไว้ซึ่งทรัพย์สินอื่นดังต่อไปนี้ได้(1) พันธบัตรรัฐบาล(2) ตั๋วเงินคลัง(3) พันธบัตรหรือหุ้นกู้ที่รัฐวิสาหกิจ หรือนิติบุคคลที่มีกฎหมายเฉพาะจัดตั้งขึ้น เป็นผู้ออก และมีกระทรวงการคลังเป็นผู้ค้ําประกันต้นเงินและดอกเบี้ยเต็มจํานวนแบบไม่มีเงื่อนไข(4) เงินฝากในธนาคาร หรือบรรษัทตลาดรองสินเชื่อที่อยู่อาศัย(5) บัตรเงินฝากที่ธนาคารหรือบริษัทเงินทุนเป็นผู้ออก ทั้งนี้ หากเป็นบัตรเงินฝากที่เข้าลักษณะของตราสารที่มีลักษณะของสัญญาซื้อขายล่วงหน้าแฝง ต้องได้รับความเห็นชอบจากสํานักงานก่อนการลงทุน(6) ตั๋วแลกเงินหรือตั๋วสัญญาใช้เงินที่ธนาคาร บริษัทเงินทุน บริษัทเครดิตฟองซิเอร์ หรือกองทุนเพื่อการฟื้นฟูและพัฒนาระบบสถาบันการเงิน เป็นผู้ออก ผู้รับรอง ผู้รับอาวัล ผู้สลักหลังโอนประเภทมีสิทธิไล่เบี้ย หรือผู้ค้ําประกัน ทั้งนี้ หากเป็นตั๋วแลกเงินหรือตั๋วสัญญาใช้เงินที่เข้าลักษณะของตราสารที่มีลักษณะของสัญญาซื้อขายล่วงหน้าแฝง ต้องได้รับความเห็นชอบจากสํานักงานก่อนการลงทุน(7) หน่วยลงทุนหรือใบสําคัญแสดงสิทธิที่จะซื้อหน่วยลงทุนของกองทุนรวมตราสารแห่งหนี้ หรือกองทุนรวมอื่นที่มีนโยบายการลงทุนในตราสารแห่งหนี้ หรือเงินฝาก(8) หน่วยลงทุนของกองทุนรวมโครงสร้างพื้นฐานอื่น(9) หน่วยลงทุนของกองทุนรวมในต่างประเทศ โดยต้องเป็นไปตามเงื่อนไขดังต่อไปนี้ (ก) เป็นหน่วยลงทุนของกองทุนรวมในต่างประเทศที่อยู่ภายใต้การกํากับดูแลของหน่วยงานกํากับดูแลด้านหลักทรัพย์และตลาดซื้อขายหลักทรัพย์ที่เป็นสมาชิกสามัญของ International Organization of Securities Commissions (IOSCO) หรือเป็นหน่วยลงทุนของกองทุนรวมในต่างประเทศที่มีการซื้อขายในตลาดซื้อขายหลักทรัพย์ที่เป็นสมาชิกของ World Federation of Exchanges (WFE) (ข) กองทุนรวมในต่างประเทศนั้นมีนโยบายการลงทุนในทรัพย์สินประเภทและชนิดเดียวกับทรัพย์สินที่กองทุนรวมสามารถลงทุนหรือมีไว้ได้ และ (ค) กองทุนรวมในต่างประเทศนั้นจัดตั้งขึ้นเพื่อผู้ลงทุนทั่วไป(10) หุ้นที่ออกโดยบริษัทที่เป็นไปตามเงื่อนไขดังต่อไปนี้ (ก) บริษัทนั้นมีการลงทุนทรัพย์สินกิจการโครงสร้างพื้นฐานตามข้อ 1(3) (ก) (ข) (ค) หรือ (ง) รวมกันไม่น้อยกว่าร้อยละเจ็ดสิบห้าของมูลค่าทรัพย์สินรวมของบริษัทดังกล่าว หรือมีรายได้จากการจัดหาผลประโยชน์จากทรัพย์สินกิจการโครงสร้างพื้นฐานตามข้อ 1(3) (ก) (ข) (ค) หรือ (ง) รวมกันไม่น้อยกว่าร้อยละเจ็ดสิบห้าของรายได้รวมในแต่ละปีบัญชี (ข) บริษัทนั้นมิใช่บริษัทตามข้อ 1(3) (จ) (11) สัญญาซื้อขายล่วงหน้า ซึ่งการเข้าทําสัญญาดังกล่าวมีวัตถุประสงค์เพื่อป้องกันความเสี่ยงของกองทุนรวมข้อ ๔๗ กองทุนรวมอาจลงทุนหรือมีไว้ซึ่งหุ้นของนิติบุคคลที่เป็นผู้เช่า ผู้รับสิทธิ หรือผู้รับจ้างที่นําทรัพย์สินกิจการโครงสร้างพื้นฐานของกองทุนรวมไปจัดหาผลประโยชน์ได้ไม่เกินหนึ่งหุ้น โดยเป็นไปตามเงื่อนไขดังต่อไปนี้ (1) หุ้นนั้นให้สิทธิพิเศษแก่ผู้ถือหุ้นในการอนุมัติการดําเนินงานบางประการของนิติบุคคลดังกล่าว (golden share) ทั้งนี้ ตามที่ได้กําหนดไว้ในข้อบังคับของนิติบุคคลนั้น และ(2) นิติบุคคลดังกล่าวตกลงชําระค่าตอบแทนให้แก่กองทุนรวมในอัตราผันแปรตามผลประกอบการของทรัพย์สินกิจการโครงสร้างพื้นฐานที่นําไปจัดหาผลประโยชน์ข้อ ๔๘ การทําธุรกรรมระหว่างกองทุนรวมกับบุคคลที่เกี่ยวข้อง บริษัทจัดการต้องจัดให้โครงการจัดการกองทุนรวมมีข้อกําหนดที่มีสาระสําคัญอย่างน้อยดังต่อไปนี้(1) ในการทําธุรกรรมที่เกี่ยวกับทรัพย์สินกิจการโครงสร้างพื้นฐาน บริษัทจัดการจะปฏิบัติให้เป็นไปตามประกาศที่กําหนดหลักเกณฑ์เกี่ยวกับการกระทําที่อาจก่อให้เกิดความขัดแย้งทางผลประโยชน์ในการจัดการกองทุนรวม และหลักเกณฑ์เพิ่มเติมดังต่อไปนี้ (ก) เป็นธุรกรรมที่ใช้ราคาที่เป็นธรรม (ข) เป็นธุรกรรมที่บุคคลที่มีส่วนได้เสียกับการทําธุรกรรมไม่มีส่วนร่วมในการตัดสินใจเข้าทําธุรกรรม (ค) การคิดค่าใช้จ่ายที่เกิดขึ้นจากการเข้าทําธุรกรรมจากกองทุนรวมอยู่ในอัตราที่เป็นธรรมและเหมาะสม(2) การดําเนินการดังต่อไปนี้ บริษัทจัดการจะกระทําได้เมื่อได้รับมติของผู้ถือหน่วยลงทุน (ก) การเข้าทําธุรกรรมกับบุคคลที่เกี่ยวข้องที่เป็นการได้มาเพิ่มเติม หรือการจําหน่ายไปซึ่งทรัพย์สินกิจการโครงสร้างพื้นฐาน ซึ่งมีมูลค่าของทรัพย์สินไม่น้อยกว่ายี่สิบล้านบาท หรือไม่น้อยกว่าร้อยละสามของมูลค่าทรัพย์สินสุทธิของกองทุนรวม แล้วแต่จํานวนใดจะสูงกว่า เว้นแต่เป็นกรณีที่ต้องปฏิบัติตามข้อตกลงหรือสัญญาที่มีกับส่วนราชการหรือรัฐวิสาหกิจตามกฎหมายว่าด้วยวิธีการงบประมาณ ซึ่งได้ระบุไว้เป็นการเฉพาะเจาะจงแล้วในโครงการจัดการกองทุนรวม (ข) การเข้าทํา แก้ไข หรือยกเลิกสัญญาเกี่ยวกับการจัดหาผลประโยชน์จากทรัพย์สินกิจการโครงสร้างพื้นฐาน ซึ่งมีมูลค่าของสัญญาไม่น้อยกว่าที่กําหนดไว้ใน (ก) (ค) การตกลง ยินยอม หรือใช้สิทธิออกเสียง เพื่อให้บริษัทที่กองทุนรวมเป็นผู้ถือหุ้นตามข้อ 1(3) (จ) ทําธุรกรรมตาม (ก) หรือ (ข) กับบุคคลที่เกี่ยวข้อง ข้อ ๔๙ การเพิ่มหรือลดเงินทุนจดทะเบียนของกองทุนรวม บริษัทจัดการต้องจัดให้โครงการจัดการกองทุนรวมมีข้อกําหนดตามหลักเกณฑ์ดังต่อไปนี้(1) การเพิ่มเงินทุนจดทะเบียน ซึ่งเป็นไปตามข้อ 50(2) การลดเงินทุนจดทะเบียน ซึ่งเป็นไปตามข้อ 51 ถึงข้อ 54ข้อ ๕๐ การเพิ่มเงินทุนจดทะเบียนของกองทุนรวม บริษัทจัดการจะกระทําได้ตามหลักเกณฑ์ดังต่อไปนี้(1) ได้รับมติของผู้ถือหน่วยลงทุนแล้ว (2) การเพิ่มเงินทุนจดทะเบียนของกองทุนรวมไม่ขัดหรือแย้งกับโครงการจัดการกองทุนรวม หรือกฎหมายว่าด้วยหลักทรัพย์และตลาดหลักทรัพย์ ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าวด้วย (3) ในกรณีที่เป็นการเพิ่มเงินทุนจดทะเบียนของกองทุนรวมโดยเสนอขายหน่วยลงทุนเป็นการเฉพาะเจาะจงให้แก่ผู้ถือหน่วยลงทุนบางราย ต้องไม่ปรากฏว่ามีผู้ถือหน่วยลงทุนซึ่งถือหน่วยลงทุนรวมกันเกินกว่าร้อยละสิบของจํานวนหน่วยลงทุนที่จําหน่ายได้แล้วทั้งหมด คัดค้านการเพิ่มเงินทุนจดทะเบียนของกองทุนรวม และ(4) ได้รับอนุมัติจากสํานักงาน เว้นแต่เป็นการเพิ่มเงินทุนจดทะเบียนของกองทุนรวมโดยการเสนอขายหน่วยลงทุนที่ออกใหม่ทั้งหมดต่อผู้ถือหน่วยลงทุนตามสัดส่วนการถือหน่วยลงทุน และได้รับชําระราคาค่าหน่วยลงทุนจากผู้ถือหน่วยลงทุน (5) ในกรณีที่ผู้ถือหน่วยลงทุนมีมติให้เสนอขายหน่วยลงทุนที่ออกใหม่ทั้งหมดต่อผู้ถือหน่วยลงทุนตามสัดส่วนการถือหน่วยลงทุน หากบริษัทจัดการมิได้เริ่มเสนอขายหน่วยลงทุนดังกล่าวภายในหนึ่งปีนับแต่วันที่ได้รับมติของผู้ถือหน่วยลงทุน บริษัทจัดการต้องดําเนินการขอมติของผู้ถือหน่วยลงทุนอีกครั้งหนึ่งข้อ ๕๑ การลดเงินทุนจดทะเบียนของกองทุนรวม บริษัทจัดการอาจกระทําได้ เฉพาะเมื่อเข้ากรณีดังต่อไปนี้(1) เป็นการลดเงินทุนจดทะเบียนของกองทุนรวมตามแผนที่ได้กําหนดไว้อย่างชัดเจนในโครงการจัดการกองทุนรวม(2) กองทุนรวมมีสภาพคล่องส่วนเกินที่เหลืออยู่ภายหลังจากการจําหน่ายทรัพย์สินกิจการโครงสร้างพื้นฐานและการจ่ายเงินปันผล ทั้งนี้ ต้องปรากฏข้อเท็จจริงด้วยว่ากองทุนรวมไม่มีกําไรสะสมเหลืออยู่แล้ว(3) กองทุนรวมมีรายการค่าใช้จ่ายที่ไม่ใช่เงินสด และไม่มีเหตุต้องนําไปใช้ในการคํานวณกําไรสุทธิที่ปรับปรุงแล้วของกองทุนรวม(4) กรณีอื่นใดที่มีมติของผู้ถือหน่วยลงทุนให้ลดเงินทุนจดทะเบียนของกองทุนรวม ข้อ ๕๒ ให้บริษัทจัดการดําเนินการลดเงินทุนจดทะเบียนของกองทุนรวมโดยไม่ชักช้าในกรณีที่กองทุนรวมมีการเพิ่มเงินทุนจดทะเบียนเพื่อลงทุนในทรัพย์สินกิจการโครงสร้างพื้นฐานเพิ่มเติมแล้ว แต่ปรากฏเหตุขัดข้องในภายหลังอันทําให้ไม่สามารถได้มาซึ่งทรัพย์สินกิจการโครงสร้างพื้นฐานดังกล่าวได้ ข้อ ๕๓ การลดเงินทุนจดทะเบียนของกองทุนรวมที่เป็นกรณีตามข้อ 51(2) หรือ (3) บริษัทจัดการจะกระทําได้เมื่อได้รับมติของผู้ถือหน่วยลงทุน ข้อ ๕๔ การลดเงินทุนจดทะเบียนของกองทุนรวม บริษัทจัดการอาจกระทําโดยการลดมูลค่าหน่วยลงทุนหรือลดจํานวนหน่วยลงทุน และจะเฉลี่ยเงินคืนแก่ผู้ถือหน่วยลงทุนที่มีชื่ออยู่ในสมุดทะเบียน ณ วันปิดสมุดทะเบียนพักการโอนหน่วยลงทุน โดยไม่หักเงินที่เฉลี่ยคืนดังกล่าวจากกําไรสะสมของกองทุนรวม ข้อ ๕๕ การขอมติของผู้ถือหน่วยลงทุน บริษัทจัดการต้องจัดให้ข้อผูกพันระหว่างผู้ถือหน่วยลงทุนกับบริษัทจัดการมีข้อกําหนดตามหลักเกณฑ์ดังต่อไปนี้(1) ข้อกําหนดทั่วไปในการขอมติและการออกเสียงลงคะแนนของผู้ถือหน่วยลงทุน ซึ่งเป็นไปตามข้อ 56(2) ข้อกําหนดเพิ่มเติมสําหรับการเพิ่มเงินทุนจดทะเบียนของกองทุนรวม ซึ่งเป็นไปตามข้อ 57 และข้อ 58(3) ข้อกําหนดเพิ่มเติมสําหรับการลดเงินทุนจดทะเบียนของกองทุนรวม ซึ่งเป็นไปตามข้อ 59(4) ข้อกําหนดเพิ่มเติมสําหรับกองทุนรวมที่มีการแบ่งหน่วยลงทุนออกเป็นหลายชนิด ซึ่งเป็นไปตามข้อ 60ข้อ ๕๖ การขอมติและการออกเสียงลงคะแนนของผู้ถือหน่วยลงทุน ให้เป็นไปตามหลักเกณฑ์ดังต่อไปนี้(1) บริษัทจัดการอาจขอมติจากผู้ถือหน่วยลงทุนโดยการส่งหนังสือขอมติไปยังผู้ถือหน่วยลงทุนหรือโดยการเรียกประชุมผู้ถือหน่วยลงทุนก็ได้(2) บริษัทจัดการจะจัดให้มีการขอมติโดยการเรียกประชุมผู้ถือหน่วยลงทุน เมื่อมีผู้ถือหน่วยลงทุนซึ่งถือหน่วยลงทุนรวมกันไม่น้อยกว่าร้อยละสิบของจํานวนหน่วยลงทุนที่จําหน่ายได้แล้วทั้งหมดของกองทุนรวม เข้าชื่อกันทําหนังสือขอให้บริษัทจัดการเรียกประชุมผู้ถือหน่วยลงทุนโดยระบุเหตุผลในการขอให้เรียกประชุมไว้อย่างชัดเจน(3) การขอมติโดยการเรียกประชุมผู้ถือหน่วยลงทุน องค์ประชุมต้องประกอบด้วยผู้ถือหน่วยลงทุนไม่น้อยกว่ายี่สิบห้าคน หรือไม่น้อยกว่ากึ่งหนึ่งของจํานวนผู้ถือหน่วยลงทุนทั้งหมด โดยมีหน่วยลงทุนนับรวมกันไม่น้อยกว่าหนึ่งในสามของจํานวนหน่วยลงทุนที่จําหน่ายได้แล้วทั้งหมดของกองทุนรวม(4) ผู้ถือหน่วยลงทุนมีคะแนนเสียง เสียงหนึ่งต่อหน่วยลงทุนหนึ่งที่ตนถือ โดยผู้ถือหน่วยลงทุนที่มีสิทธิออกเสียงลงคะแนนต้องไม่เป็นบุคคลดังต่อไปนี้ (ก) ผู้ถูกจํากัดสิทธิออกเสียงเนื่องจากการถือหน่วยลงทุนไม่เป็นไปตามอัตราที่กําหนดในข้อ 26 ข้อ 27 หรือข้อ 28 แล้วแต่กรณี หรือ (ข) ผู้มีส่วนได้เสียเป็นพิเศษไม่ว่าโดยทางตรงหรือโดยทางอ้อมในเรื่องที่จะลงมตินั้น (5) มติของผู้ถือหน่วยลงทุนให้ถือตามจํานวนหน่วยลงทุนรวมกันเกินกึ่งหนึ่งของจํานวนหน่วยลงทุนของผู้ถือหน่วยลงทุนที่มีสิทธิออกเสียง เว้นแต่เป็นกรณีตาม (6)(6) ในกรณีที่เป็นการขอมติโดยการเรียกประชุมผู้ถือหน่วยลงทุน มติของผู้ถือหน่วยลงทุนต้องเป็นไปตามหลักเกณฑ์ดังต่อไปนี้ (ก) ในกรณีปกติ ให้ถือตามจํานวนหน่วยลงทุนรวมกันเกินกว่ากึ่งหนึ่งของจํานวนหน่วยลงทุนของผู้ถือหน่วยลงทุนที่มาประชุมและมีสิทธิออกเสียง (ข) ในกรณีดังต่อไปนี้ ให้ถือตามจํานวนหน่วยลงทุนรวมกันไม่น้อยกว่าสามในสี่ของจํานวนหน่วยลงทุนของผู้ถือหน่วยลงทุนที่มาประชุมและมีสิทธิออกเสียง 1. การได้มาหรือจําหน่ายไปซึ่งทรัพย์สินกิจการโครงสร้างพื้นฐาน 2. การเพิ่มเงินทุนหรือการลดเงินทุนจดทะเบียนของกองทุนรวม 3. การเข้าทํา แก้ไข หรือยกเลิกสัญญาเกี่ยวกับการจัดการทรัพย์สินกิจการโครงสร้างพื้นฐาน 4. การตกลง ยินยอม หรือใช้สิทธิออกเสียง ในกรณีที่บริษัทที่กองทุนรวมเป็นผู้ถือหุ้นตามข้อ 1(3) (จ) จะดําเนินการตาม 1. 2. หรือ 3. ความในวรรคหนึ่ง (3) (5) และ (6) มิให้นํามาใช้บังคับกับการขอมติเพื่อแก้ไขเพิ่มเติมโครงการจัดการกองทุนรวม ซึ่งต้องเป็นไปตามมาตรา 129 ข้อ ๕๗ การขอมติจากผู้ถือหน่วยลงทุนเพื่อเพิ่มเงินทุนจดทะเบียนของกองทุนรวม บริษัทจัดการต้องจัดให้ข้อผูกพันระหว่างผู้ถือหน่วยลงทุนกับบริษัทจัดการมีข้อกําหนดเพิ่มเติมเกี่ยวกับการเปิดเผยข้อมูลอย่างน้อยดังต่อไปนี้ ในหนังสือนัดประชุม หรือหนังสือแจ้งผู้ถือหน่วยลงทุนเพื่อขอมติ แล้วแต่กรณี (1) วัตถุประสงค์ในการเพิ่มทุนจดทะเบียนของกองทุนรวม(2) จํานวนหน่วยลงทุนเพิ่มทุน ราคาเสนอขาย วิธีการเสนอขายและการจัดสรรหน่วยลงทุน(3) ในกรณีที่ราคาเสนอขายหน่วยลงทุนต่อผู้ลงทุนต่ํากว่าราคาที่เสนอขายต่อผู้ถือหน่วยลงทุน หรือต่ํากว่าราคาตลาด (ถ้ามี) บริษัทจัดการจะแสดงเหตุผลที่จะเสนอขายหน่วยลงทุนต่อผู้ลงทุนในราคาดังกล่าว(4) ผลกระทบต่อผู้ถือหน่วยลงทุนหรือกองทุนรวมจากการเพิ่มทุนจดทะเบียนของกองทุนรวม โดยบริษัทจัดการจะระบุข้อมูลอย่างน้อยดังต่อไปนี้ (ก) ข้อมูลเกี่ยวกับผลกระทบต่อราคาตลาดของหน่วยลงทุนแต่ละชนิด (price dilution) (ข) ผลกระทบต่อส่วนแบ่งกําไรหรือสิทธิออกเสียงของผู้ถือหน่วยลงทุนเดิม (control dilution) (ค) ข้อมูลอื่นใดที่อาจมีผลกระทบต่อการตัดสินใจลงทุนของผู้ถือหน่วยลงทุนข้อ ๕๘ การขอมติจากผู้ถือหน่วยลงทุนในกรณีที่เป็นการเพิ่มเงินทุนจดทะเบียนของกองทุนรวมเพื่อให้ได้มาเพิ่มเติมซึ่งทรัพย์สินกิจการโครงสร้างพื้นฐาน บริษัทจัดการต้องจัดให้ข้อผูกพันระหว่างผู้ถือหน่วยลงทุนกับบริษัทจัดการมีข้อกําหนดเพิ่มเติมเกี่ยวกับการเปิดเผยข้อมูลอย่างน้อยดังต่อไปนี้ ในหนังสือนัดประชุม หรือหนังสือแจ้งผู้ถือหน่วยลงทุนเพื่อขอมติ แล้วแต่กรณี (1) ลักษณะของทรัพย์สินกิจการโครงสร้างพื้นฐานดังกล่าว (2) หลักเกณฑ์การกําหนดราคาทรัพย์สินกิจการโครงสร้างพื้นฐานดังกล่าว(3) สรุปรายงานการประเมินค่าทรัพย์สินกิจการโครงสร้างพื้นฐานดังกล่าว และสมมติฐานที่สําคัญในการประเมินค่า(4) ความเห็นของบริษัทจัดการเกี่ยวกับความสมเหตุสมผลของสมมติฐานในการประเมินค่าตาม (3)(5) สรุปสาระสําคัญของข้อตกลงเกี่ยวกับการจัดหาประโยชน์จากทรัพย์สินกิจการโครงสร้างพื้นฐานดังกล่าว และร่างสัญญาอื่นที่เกี่ยวข้อง(6) การกู้ยืมเงินและผลกระทบต่อผู้ถือหน่วยลงทุน (ถ้ามี) เช่น แหล่งที่มาและจํานวนเงินที่จะกู้ยืม ทรัพย์สินที่จะนําไปเป็นหลักประกัน ลําดับสิทธิของเจ้าหนี้เงินกู้ยืมและผู้ถือหน่วยลงทุนที่ถือหน่วยลงทุนแต่ละชนิด เป็นต้นบริษัทจัดการอาจกําหนดว่า ในกรณีที่บริษัทจัดการพิจารณาแล้วมีความเชื่อโดยสุจริตและสมเหตุสมผลว่า การเปิดเผยข้อมูลบางรายการตามวรรคสองก่อนการเข้าทํารายการที่ได้รับมติจากผู้ถือหน่วยลงทุน จะส่งผลกระทบต่อประโยชน์ของกองทุนรวมและผู้ถือหน่วยลงทุนโดยรวม บริษัทจัดการอาจไม่ระบุข้อมูลนั้น โดยจะแสดงเหตุผลในการไม่ระบุข้อมูลดังกล่าวไว้ในหนังสือนัดประชุมหรือหนังสือแจ้งผู้ถือหน่วยลงทุนเพื่อขอมติ แล้วแต่กรณี ทั้งนี้ เมื่อความจําเป็นในการไม่เปิดเผยข้อมูลนั้นหมดไป บริษัทจัดการจะเปิดเผยข้อมูลดังกล่าวต่อผู้ถือหน่วยลงทุนโดยไม่ชักช้า ข้อ ๕๙ การขอมติจากผู้ถือหน่วยลงทุนเพื่อลดเงินทุนจดทะเบียนของกองทุนรวม บริษัทจัดการต้องจัดให้ข้อผูกพันระหว่างผู้ถือหน่วยลงทุนกับบริษัทจัดการมีข้อกําหนดเพิ่มเติมเกี่ยวกับการเปิดเผยข้อมูลอย่างน้อยดังต่อไปนี้ ในหนังสือนัดประชุม หรือหนังสือแจ้งผู้ถือหน่วยลงทุนเพื่อขอมติ แล้วแต่กรณี (1) เหตุแห่งการลดเงินทุนจดทะเบียนของกองทุนรวม(2) จํานวนเงินทุนจดทะเบียนและจํานวนเงินทุนจดทะเบียนต่อหน่วยลงทุนที่ลดลงในแต่ละครั้ง(3) ผลกระทบต่อผู้ถือหน่วยลงทุนหรือกองทุนรวมจากการลดเงินทุนจดทะเบียนของกองทุนรวมข้อ ๖๐ ในกรณีที่กองทุนรวมมีการแบ่งหน่วยลงทุนออกเป็นหลายชนิด บริษัทจัดการต้องจัดให้มีข้อกําหนดเพิ่มเติมในข้อผูกพันระหว่างผู้ถือหน่วยลงทุนกับบริษัทจัดการที่ให้ผลดังต่อไปนี้ (1) การขอมติในเรื่องที่มีผลกระทบต่อสิทธิของผู้ถือหน่วยลงทุนทุกชนิด เช่น การเลิกกองทุนรวม เป็นต้น ต้องได้รับคะแนนเสียงของผู้ถือหน่วยลงทุนแต่ละชนิดเกินกึ่งหนึ่งของจํานวนหน่วยลงทุนทั้งหมดของชนิดนั้น(2) การขอมติในเรื่องที่มีผลกระทบต่อสิทธิของผู้ถือหน่วยลงทุนชนิดหนึ่งชนิดใด เช่น การคิดค่าธรรมเนียมและค่าใช้จ่ายของหน่วยลงทุนแต่ละชนิดเพิ่มเติม เป็นต้น ให้บริษัทจัดการขอมติเฉพาะจากผู้ถือหน่วยลงทุนชนิดนั้น โดยต้องได้รับคะแนนเสียงของผู้ถือหน่วยลงทุนเกินกึ่งหนึ่งของจํานวนหน่วยลงทุนทั้งหมดของชนิดดังกล่าว การขอมติและการออกเสียงลงคะแนนของผู้ถือหน่วยลงทุนตามวรรคหนึ่ง ต้องกําหนดให้เป็นไปตามหลักเกณฑ์ในข้อ 55 ถึงข้อ 59 โดยอนุโลมข้อ ๖๑ การจ่ายเงินปันผล บริษัทจัดการต้องจัดให้โครงการจัดการกองทุนรวมมีข้อกําหนดที่มีสาระสําคัญอย่างน้อยดังต่อไปนี้(1) บริษัทจัดการจะจ่ายเงินปันผลให้แก่ผู้ถือหน่วยลงทุน เมื่อรวมแล้วในแต่ละงวดปีบัญชีไม่น้อยกว่าร้อยละเก้าสิบของกําไรสุทธิที่ปรับปรุงแล้ว ภายในเก้าสิบวันนับแต่วันสิ้นรอบบัญชีที่มีการจ่ายเงินปันผล ทั้งนี้ การคํานวณกําไรสุทธิที่ปรับปรุงแล้ว บริษัทจัดการจะคํานวณโดยหักกําไรสุทธิของกองทุนรวมด้วยรายการดังต่อไปนี้ (ก) กําไรที่ยังไม่เกิดขึ้น (unrealized gain) จากการประเมินราคาทรัพย์สินกิจการโครงสร้างพื้นฐานของกองทุนรวม (ข) เงินสํารองที่กันไว้เพื่อซ่อมแซม บํารุงรักษา หรือปรับปรุงกิจการโครงสร้างพื้นฐานของกองทุนรวมตามแผนที่กําหนดไว้อย่างชัดเจนในโครงการของกองทุนรวมและหนังสือชี้ชวน หรือที่บริษัทจัดการได้แจ้งให้ผู้ถือหน่วยลงทุนทราบล่วงหน้า (ค) เงินสํารองที่กันไว้เพื่อการจ่ายชําระหนี้เงินกู้ยืมหรือภาระผูกพันของกองทุนรวมตามนโยบายการกู้ยืมเงินที่กําหนดไว้อย่างชัดเจนในโครงการจัดการกองทุนรวมและหนังสือชี้ชวน หรือที่บริษัทจัดการได้แจ้งให้ผู้ถือหน่วยลงทุนทราบล่วงหน้า ในกรณีที่กองทุนรวมมีค่าใช้จ่ายที่ไม่ใช่เงินสด เช่น ค่าใช้จ่ายที่ทยอยตัดจ่ายหรือผลขาดทุนที่ยังไม่เกิดขึ้น (unrealized loss) เป็นต้น บริษัทจัดการจะหักรายการตามวรรคหนึ่ง (ข) และ (ค) จากกําไรสุทธิของกองทุนรวมได้ตามมูลค่าของรายการดังกล่าวเฉพาะส่วนที่เกินกว่าค่าใช้จ่ายที่ไม่ใช่เงินสดเท่านั้น(2) ในกรณีที่กองทุนรวมยังมียอดขาดทุนสะสมอยู่ บริษัทจัดการจะไม่จ่ายเงินปันผลข้อ ๖๒ บริษัทจัดการต้องจัดให้โครงการจัดการกองทุนรวมมีข้อกําหนดเกี่ยวกับการเรียกเก็บค่าธรรมเนียม เงินตอบแทนอื่นใด หรือค่าใช้จ่ายจากกองทุนรวม หรือผู้ถือหน่วยลงทุนไว้อย่างชัดเจน โดยค่าใช้จ่ายที่บริษัทจัดการจะหักจากเงินของกองทุนรวมจะเป็นค่าใช้จ่ายที่จําเป็นและสมควรซึ่งเกี่ยวข้องกับการบริหารจัดการกองทุนรวมโดยตรงเท่านั้นข้อ ๖๓ การจํากัดสิทธิในการรับเงินปันผล การจัดการกับเงินปันผล และการใช้สิทธิออกเสียงลงคะแนนของผู้ถือหน่วยลงทุน ต้องมีข้อกําหนดในข้อผูกพันระหว่างผู้ถือหน่วยลงทุนกับบริษัทจัดการที่แสดงสาระสําคัญอย่างน้อยดังต่อไปนี้(1) จํากัดสิทธิในการรับเงินปันผลของผู้ถือหน่วยลงทุนที่ถือหน่วยลงทุนเกินกว่าอัตราที่กําหนด ซึ่งเป็นไปตามหลักเกณฑ์ในข้อ 26 ข้อ 27 และข้อ 28 และกําหนดวิธีดําเนินการกับเงินปันผลในส่วนที่ไม่อาจจ่ายแก่ผู้ถือหน่วยลงทุนดังกล่าวดังต่อไปนี้ (ก) จะยกเงินปันผลส่วนดังกล่าวให้เป็นรายได้แผ่นดิน โดยถือว่าผู้ถือหน่วยลงทุนทั้งปวงรับทราบและยินยอมให้ดําเนินการแล้ว และ (ข) ในระหว่างที่ยังมิได้ดําเนินการตาม (ก) บริษัทจัดการจะจัดทําบัญชีและแยกเงินปันผลส่วนดังกล่าวออกจากทรัพย์สินอื่นของกองทุนรวม โดยไม่นํามารวมคํานวณมูลค่าทรัพย์สินของกองทุนรวม (2) จํากัดสิทธิในการใช้สิทธิออกเสียงลงคะแนนของผู้ถือหน่วยลงทุนดังต่อไปนี้ (ก) ผู้ถือหน่วยลงทุนที่ถือหน่วยลงทุนเกินกว่าอัตราที่กําหนด ซึ่งเป็นไปตามหลักเกณฑ์ในข้อ 26 ข้อ 27 และข้อ 28 (ข) ผู้ถือหน่วยลงทุนที่มีส่วนได้เสียเป็นพิเศษไม่ว่าโดยทางตรงหรือโดยทางอ้อมในเรื่องที่ขอมติข้อ ๖๔ การเลิกกองทุนรวม บริษัทจัดการต้องจัดให้โครงการจัดการกองทุนรวมมีข้อกําหนดที่แสดงว่า เมื่อปรากฏเหตุการณ์ตามที่ระบุไว้ในโครงการจัดการกองทุนรวม และในกรณีดังต่อไปนี้ บริษัทจัดการจะเลิกกองทุนรวม(1) เมื่อจํานวนผู้ถือหน่วยลงทุนลดลงเหลือน้อยกว่าสามสิบห้าราย เว้นแต่จะได้รับการผ่อนผันจากสํานักงาน (2) เมื่อมีการจําหน่ายทรัพย์สินกิจการโครงสร้างพื้นฐานของกองทุนรวมและบริษัทจัดการนําเงินไปลดเงินทุนจดทะเบียนของกองทุนรวม จนทําให้กองทุนรวมมีเงินทุนจดทะเบียนต่ํากว่าสองพันล้านบาทเมื่อคํานวณจากมูลค่าที่ตราไว้ของหน่วยลงทุน(3) เมื่อมีการจําหน่ายทรัพย์สินกิจการโครงสร้างพื้นฐานของกองทุนรวม และบริษัทจัดการไม่สามารถดําเนินการเพื่อให้ทรัพย์สินกิจการโครงสร้างพื้นฐานที่กองทุนรวมลงทุนมีมูลค่ารวมกันไม่น้อยกว่าหนึ่งพันห้าร้อยล้านบาท และไม่น้อยกว่าร้อยละเจ็ดสิบห้าของมูลค่าทรัพย์สินรวมของกองทุนรวม ภายในหนึ่งปีนับแต่วันที่จําหน่ายไปซึ่งทรัพย์สินกิจการโครงสร้างพื้นฐาน (4) เมื่อสํานักงานมีคําสั่งเพิกถอนการอนุมัติให้จัดตั้งกองทุนรวมข้อ ๖๕ บริษัทจัดการต้องจัดให้ข้อผูกพันระหว่างผู้ถือหน่วยลงทุนกับบริษัทจัดการมีข้อกําหนดที่แสดงว่า ในกรณีที่ผู้ถือหน่วยลงทุนร้องขอให้บริษัทจัดการออกใบหน่วยลงทุนหรือหลักฐานแสดงสิทธิในหน่วยลงทุน บริษัทจัดการจะออกใบหน่วยลงทุนหรือหลักฐานแสดงสิทธิในหน่วยลงทุนที่เป็นปัจจุบัน และมีข้อมูลที่จําเป็นและเพียงพอเพื่อให้ผู้ถือหน่วยลงทุนใช้เป็นหลักฐานแสดงสิทธิของผู้ถือหน่วยลงทุนและใช้อ้างอิงต่อบริษัทจัดการและบุคคลอื่นได้ ทั้งนี้ ในกรณีที่มีข้อจํากัดสิทธิของผู้ถือหน่วยลงทุนจะระบุข้อจํากัดสิทธิเช่นว่านั้นไว้อย่างชัดเจนอื่นๆ ๓ หลักเกณฑ์การบริหารและจัดการกองทุนรวม\_\_\_\_\_\_\_\_\_\_\_\_\_\_\_หมวด ๑ การจัดการทรัพย์สินกิจการโครงสร้างพื้นฐาน \_\_\_\_\_\_\_\_\_\_\_\_\_\_\_\_ข้อ ๖๖ ให้บริษัทจัดการจัดให้มีคณะกรรมการที่ปรึกษาการลงทุนอย่างน้อยหนึ่งคณะ เพื่อทําหน้าที่ให้คําปรึกษาหรือคําแนะนําเกี่ยวกับการลงทุนในทรัพย์สินกิจการโครงสร้างพื้นฐาน ตลอดจนการจัดการทรัพย์สินกิจการโครงสร้างพื้นฐานที่กองทุนรวมลงทุน คณะกรรมการที่ปรึกษาการลงทุนตามวรรคหนึ่ง ต้องประกอบด้วยบุคคลดังต่อไปนี้(1) ผู้แทนจากบริษัทจัดการ โดยผู้แทนอย่างน้อยหนึ่งรายต้องเป็นผู้จัดการกองทุนรวมโครงสร้างพื้นฐานที่ได้รับความเห็นชอบจากสํานักงาน(2) ผู้ทรงคุณวุฒิหรือผู้มีประสบการณ์ในกิจการโครงสร้างพื้นฐาน ซึ่งมีคุณสมบัติและไม่มีลักษณะต้องห้ามตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะขาดความน่าไว้วางใจของกรรมการและผู้บริหารของบริษัทข้อ ๖๗ ในการขอคําปรึกษาหรือคําแนะนําจากคณะกรรมการที่ปรึกษาการลงทุน บริษัทจัดการต้องปฏิบัติดังต่อไปนี้(1) ดําเนินการให้กรรมการแจ้งการมีส่วนได้เสียในเรื่องที่พิจารณา(2) ห้ามมิให้กรรมการผู้ที่มีส่วนได้เสียในเรื่องที่พิจารณาไม่ว่าโดยทางตรงหรือทางอ้อม เข้าร่วมพิจารณาในเรื่องนั้นข้อ ๖๘ ในการจัดการทรัพย์สินกิจการโครงสร้างพื้นฐาน บริษัทจัดการต้องดําเนินการและควบคุมดูแลให้การจัดการเป็นไปตามสาระสําคัญที่ได้ระบุไว้ในโครงการจัดการกองทุนรวมข้อ ๖๙ ในการจัดการทรัพย์สินกิจการโครงสร้างพื้นฐานตามข้อ 1(3) (ก) ถึง (ง) บริษัทจัดการต้องจัดให้มีข้อกําหนดในเอกสารสัญญาที่เกี่ยวข้อง เพื่อให้ผู้เช่า ผู้รับสิทธิ หรือผู้รับจ้างที่นําทรัพย์สินกิจการโครงสร้างพื้นฐานของกองทุนรวมไปจัดหาผลประโยชน์ มีหน้าที่รายงานข้อเท็จจริงและเหตุผลต่อบริษัทจัดการโดยไม่ชักช้า เมื่อมีเหตุการณ์หรือการเปลี่ยนแปลงใด ๆ อันอาจมีผลกระทบต่อมูลค่าทรัพย์สินกิจการโครงสร้างพื้นฐานข้อ ๗๐ ในการจัดการทรัพย์สินกิจการโครงสร้างพื้นฐานที่เป็นหุ้นของบริษัทตามข้อ 1(3) (จ) บริษัทจัดการต้องปฏิบัติตามหลักเกณฑ์ดังต่อไปนี้(1) ส่งบุคลากรเข้าร่วมบริหารในกิจการของบริษัทนั้น โดยบุคลากรดังกล่าวต้องเป็นผู้จัดการกองทุนรวมโครงสร้างพื้นฐานที่ได้รับความเห็นชอบจากสํานักงาน (2) ดําเนินการตามอํานาจหน้าที่ของตนเพื่อให้ (ก) ผู้บริหารและบุคคลผู้มีอํานาจควบคุมกิจการโครงสร้างพื้นฐาน มีคุณสมบัติและไม่มีลักษณะต้องห้ามตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะขาดความน่าไว้วางใจของกรรมการและผู้บริหารของบริษัท (ข) การกู้ยืมเงินของบริษัทดังกล่าว (ถ้ามี) เป็นไปตามหลักเกณฑ์ที่กําหนดไว้ในประกาศเกี่ยวกับการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวมโครงสร้างพื้นฐานโดยอนุโลมหมวด ๒ การเพิ่มหรือลดเงินทุนจดทะเบียน\_\_\_\_\_\_\_\_\_\_\_\_\_\_\_ข้อ ๗๑ การเพิ่มเงินทุนจดทะเบียนของกองทุนรวม บริษัทจัดการต้องปฏิบัติตามหลักเกณฑ์ดังต่อไปนี้(1) การขออนุมัติเพิ่มเงินทุนจดทะเบียนของกองทุนรวม ต้องยื่นคําขอต่อสํานักงานเป็นหนังสือ โดยต้องแสดงได้ว่ากองทุนรวมมีลักษณะเป็นไปตามที่กําหนดในภาค 1 ของประกาศนี้(2) การเสนอขายหน่วยลงทุนต่อผู้ลงทุนเป็นการทั่วไปเพื่อเพิ่มเงินทุนจดทะเบียนของกองทุนรวม ต้องดําเนินการตามหลักเกณฑ์ในข้อ 30 และ 31 โดยอนุโลม(3) การขอแก้ไขเพิ่มเติมเงินทุนจดทะเบียนของกองทุนรวม ต้องยื่นคําขอต่อสํานักงานภายในสิบห้าวันทําการนับแต่วันปิดการเสนอขายหน่วยลงทุนเพื่อเพิ่มเงินทุนจดทะเบียนของกองทุนรวม ทั้งนี้ ตามแบบที่จัดไว้ในระบบงานอิเล็กทรอนิกส์ของสํานักงานในกรณีที่ปรากฏข้อเท็จจริงดังต่อไปนี้ ให้การอนุมัติให้เพิ่มเงินทุนจดทะเบียนของกองทุนรวมเป็นอันสิ้นสุดลง(1) บริษัทจัดการมิได้เริ่มเสนอขายหน่วยลงทุนเพื่อการเพิ่มเงินทุนจดทะเบียนของกองทุนรวมภายในหนึ่งปีนับแต่วันที่ได้รับอนุมัติจากสํานักงาน(2) มูลค่าหน่วยลงทุนที่จําหน่ายได้ เมื่อรวมกับมูลค่าการกู้ยืมเงินจากบุคคลอื่น (ถ้ามี) มีมูลค่าไม่เพียงพอที่จะลงทุนในทรัพย์สินกิจการโครงสร้างพื้นฐานตามที่ได้รับมติของผู้ถือหน่วยลงทุน ทั้งนี้ ให้บริษัทจัดการดําเนินการตามหลักเกณฑ์ในข้อ 35 วรรคสอง โดยอนุโลมข้อ ๗๒ การลดเงินทุนจดทะเบียนของกองทุนรวม ให้บริษัทจัดการยื่นคําขอแก้ไขเพิ่มเติมเงินทุนจดทะเบียนของกองทุนรวมต่อสํานักงานภายในห้าวันทําการนับแต่วันที่เฉลี่ยเงินคืนแก่ผู้ถือหน่วยลงทุน ทั้งนี้ ตามแบบที่จัดไว้ในระบบงานอิเล็กทรอนิกส์ของสํานักงานบริษัทจัดการต้องจัดให้มีข้อมูลเกี่ยวกับการลดเงินทุนจดทะเบียนทุกครั้งของกองทุนรวมไว้ในเว็บไซต์ของบริษัทจัดการกองทุนรวมและรายงานประจําปีของกองทุนรวม เพื่อให้ผู้ลงทุนสามารถตรวจสอบได้ โดยข้อมูลดังกล่าวต้องมีรายละเอียดอย่างน้อยดังต่อไปนี้(1) เหตุแห่งการลดเงินทุนจดทะเบียนของกองทุนรวม(2) จํานวนเงินทุนจดทะเบียนของกองทุนรวมและจํานวนเงินทุนจดทะเบียนต่อหน่วยลงทุนที่ลดในแต่ละครั้ง(3) วันปิดสมุดทะเบียน และวันที่ดําเนินการเฉลี่ยเงินคืนผู้ถือหน่วยลงทุนหมวด ๓ การขอมติจากผู้ถือหน่วยลงทุน\_\_\_\_\_\_\_\_\_\_\_\_\_\_\_\_ข้อ ๗๓ ในการขอมติจากผู้ถือหน่วยลงทุน บริษัทจัดการต้องแสดงข้อมูลเพื่อประกอบการตัดสินใจของผู้ถือหน่วยลงทุนอย่างเพียงพอ ซึ่งรวมถึงความเห็นของบริษัทจัดการและผู้ดูแลผลประโยชน์ของกองทุนรวมในเรื่องที่ขอมติ และผลกระทบที่ผู้ถือหน่วยลงทุนอาจได้รับจากการลงมติในเรื่องดังกล่าวการแสดงข้อมูลตามวรรคหนึ่ง ให้บริษัทจัดการแสดงไว้ในหนังสือนัดประชุม หรือหนังสือแจ้งผู้ถือหน่วยลงทุนเพื่อขอมติหมวด ๔ การเปิดเผยข้อมูลและการจัดทํารายงานของกองทุนรวม\_\_\_\_\_\_\_\_\_\_\_\_\_\_\_\_ข้อ ๗๔ ให้บริษัทจัดการจัดทํา จัดส่ง และเปิดเผยข้อมูลที่เกี่ยวข้องกับกองทุนรวมดังต่อไปนี้(1) มูลค่าทรัพย์สิน มูลค่าทรัพย์สินสุทธิ และมูลค่าหน่วยลงทุนของกองทุนรวม ทั้งนี้ ตามหลักเกณฑ์ในข้อ 75(2) งบการเงินและงบการเงินรวมของกองทุนรวมตามหลักเกณฑ์ในข้อ 76 ข้อ 77 และข้อ 78(3) รายงานความคืบหน้าของโครงการ ในกรณีที่กองทุนรวมลงทุนหรือมีไว้ซึ่งทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จ ทั้งนี้ ตามหลักเกณฑ์ในข้อ 79 (4) รายงานประจําปีของกองทุนรวมตามหลักเกณฑ์ในข้อ 80ข้อ ๗๕ ให้บริษัทจัดการคํานวณและเปิดเผยมูลค่าทรัพย์สิน มูลค่าทรัพย์สินสุทธิ และมูลค่าหน่วยลงทุนของกองทุนรวม เป็นรายไตรมาสภายในสี่สิบห้าวันนับแต่วันสิ้นไตรมาส ทั้งนี้ ตามหลักเกณฑ์ที่กําหนดไว้สําหรับกองทุนรวมอสังหาริมทรัพย์ที่ออกตามมาตรา 117 โดยอนุโลมข้อ ๗๖ ให้บริษัทจัดการส่งงบการเงินของกองทุนรวมที่จัดทําขึ้นตามหลักเกณฑ์ในข้อ 77 ต่อสํานักงานดังต่อไปนี้(1) งบการเงินรายไตรมาสที่ผู้สอบบัญชีได้สอบทานแล้ว ทั้งนี้ ภายในสี่สิบห้าวันนับแต่วันสุดท้ายของแต่ละไตรมาส(2) งบการเงินประจํางวดการบัญชีที่ผู้สอบบัญชีได้ตรวจสอบและแสดงความเห็นแล้ว ทั้งนี้ ภายในสามเดือนนับแต่วันสิ้นสุดรอบระยะเวลาบัญชีของกองทุนรวมในกรณีที่บริษัทจัดการได้จัดทําและนําส่งงบการเงินประจํางวดการบัญชีของกองทุนรวมตามวรรคหนึ่ง (2) ต่อสํานักงานภายในหกสิบวันนับแต่วันสิ้นรอบระยะเวลาบัญชีของกองทุนรวม ให้ถือว่าบริษัทจัดการได้ส่งงบการเงินรายไตรมาสที่สี่ตามวรรคหนึ่ง (1) ต่อสํานักงานแล้ว แต่ทั้งนี้ ถ้าบริษัทจัดการส่งงบการเงินประจํางวดการบัญชีเมื่อพ้นหกสิบวันนับแต่วันสิ้นรอบระยะเวลาบัญชีของกองทุนรวม ให้ถือว่าบริษัทจัดการส่งงบการเงินสําหรับไตรมาสที่สี่ล่าช้านับแต่วันที่ครบหกสิบวันดังกล่าวในกรณีที่หน่วยลงทุนของกองทุนรวมมีการจดทะเบียนซื้อขายในตลาดหลักทรัพย์ ให้บริษัทจัดการส่งงบการเงินตามหลักเกณฑ์ในวรรคหนึ่งและวรรคสองให้ตลาดหลักทรัพย์ด้วยข้อ ๗๗ งบการเงินของกองทุนรวม ต้องเป็นไปตามหลักเกณฑ์ดังต่อไปนี้(1) จัดทําตามมาตรฐานการบัญชีที่สภาวิชาชีพบัญชีกําหนดสําหรับการทําธุรกรรมในแต่ละลักษณะ ทั้งนี้ ในกรณีที่มาตรฐานการบัญชีให้ทางเลือกในการบันทึกบัญชีด้วยวิธีการมูลค่ายุติธรรม (fair value) หรือวิธีการต้นทุน (cost) บริษัทจัดการต้องบันทึกบัญชีด้วยวิธีการมูลค่ายุติธรรมเท่านั้น(2) ผ่านการตรวจสอบ หรือสอบทาน แล้วแต่กรณี จากผู้สอบบัญชีที่อยู่ในบัญชีที่สํานักงานให้ความเห็นชอบ โดยผู้สอบบัญชีดังกล่าวได้ปฏิบัติหน้าที่ครบถ้วนตามมาตรฐานการสอบบัญชี(3) ข้อสังเกตของผู้สอบบัญชีในรายงานการสอบทานงบการเงินรายไตรมาสต้องไม่มีลักษณะที่แสดงให้เห็นว่า ผู้สอบบัญชีไม่อาจสอบทานงบการเงินดังกล่าวได้ตามมาตรฐานการสอบบัญชีที่กําหนดโดยสภาวิชาชีพบัญชี อันเนื่องจากบริษัทจัดการ กรรมการ ผู้บริหารหรือผู้จัดการกองทุนรวมของบริษัทจัดการไม่ให้ความร่วมมือ(4) งบการเงินประจํางวดการบัญชี ต้องมีรายงานการสอบบัญชีที่ไม่มีความหมายในลักษณะไม่แสดงความเห็นต่อการจัดทํางบการเงินของกองทุนรวม หรือที่ไม่แสดงความเห็นอย่างมีเงื่อนไขในรายการบัญชีที่เป็นสาระสําคัญ อันเนื่องมาจากผู้สอบบัญชีถูกจํากัดขอบเขตการสอบบัญชี เว้นแต่การถูกจํากัดขอบเขตการสอบบัญชีดังกล่าวมิได้เกิดจากการกระทําหรือไม่กระทําการของบริษัทจัดการ กรรมการ ผู้บริหารหรือผู้จัดการกองทุนรวมของบริษัทจัดการ ข้อ ๗๘ ในกรณีที่กองทุนรวมลงทุนหรือมีไว้ซึ่งทรัพย์สินกิจการโครงสร้างพื้นฐานที่เป็นหุ้นหรือตราสารแห่งหนี้ที่ออกโดยบริษัทตามข้อ 1(3) (จ) ให้บริษัทจัดการดําเนินการดังต่อไปนี้เป็นการเพิ่มเติม(1) งบการเงินของบริษัทตามข้อ 1(3) (จ) ต้องจัดทําขึ้นตามมาตรฐานการบัญชีที่สภาวิชาชีพบัญชีกําหนด และตามหลักเกณฑ์เกี่ยวกับการจัดทํางบการเงินของบริษัทที่ออกหลักทรัพย์ที่ออกตามมาตรา 56 โดยอนุโลม(2) จัดทําและนําส่งงบการเงินรวมของกองทุนรวมและบริษัทย่อยพร้อมกับงบการเงินตามข้อ 76 โดยงบการเงินรวมดังกล่าวต้องจัดทําขึ้นตามหลักเกณฑ์ที่กําหนดในข้อ 77ข้อ ๗๙ ในกรณีที่กองทุนรวมลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จ ให้บริษัทจัดการจัดทํารายงานความคืบหน้าของโครงการทุก ๆ หกเดือนนับแต่มีการลงทุนในทรัพย์สินนั้น และส่งรายงานดังกล่าวให้สํานักงานภายในสามสิบวันนับแต่วันสุดท้ายของกําหนดเวลาหกเดือนรายงานความคืบหน้าของโครงการตามวรรคหนึ่ง ต้องมีข้อมูลอย่างน้อยดังต่อไปนี้(1) ข้อมูลเปรียบเทียบความคืบหน้าของโครงการกับแผนงานของโครงการ(2) ในกรณีที่ความคืบหน้าของโครงการไม่เป็นไปตามที่กําหนดไว้ในแผนงาน ให้ระบุแนวทางแก้ไขและผลกระทบที่กองทุนรวมได้รับหรืออาจได้รับไว้ด้วยในกรณีที่หน่วยลงทุนของกองทุนรวมมีการจดทะเบียนซื้อขายในตลาดหลักทรัพย์ ให้บริษัทจัดการจัดส่งรายงานตามหลักเกณฑ์ในวรรคหนึ่งและวรรคสองให้ตลาดหลักทรัพย์ด้วยข้อ ๘๐ ให้บริษัทจัดการจัดทํา และส่งรายงานประจําปีของกองทุนรวมให้ผู้ถือหน่วยลงทุนและสํานักงานภายในสี่เดือนนับแต่วันสิ้นสุดรอบระยะเวลาบัญชีของกองทุนรวมรายงานประจําปีตามวรรคหนึ่ง ต้องมีข้อมูลของกองทุนรวมอย่างน้อยดังต่อไปนี้(1) ข้อมูลที่กําหนดตามหลักเกณฑ์เกี่ยวกับการจัดทํารายงานของกองทุนรวมทุกวันสิ้นรอบระยะเวลาบัญชีประจําปีในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์(2) รายงานความคืบหน้าของโครงการ ในกรณีที่กองทุนรวมลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จ ในกรณีที่หน่วยลงทุนของกองทุนรวมมีการจดทะเบียนซื้อขายในตลาดหลักทรัพย์ ให้บริษัทจัดการจัดส่งรายงานตามหลักเกณฑ์ในวรรคหนึ่งและวรรคสองให้ตลาดหลักทรัพย์ด้วยข้อ ๘๑ ให้บริษัทจัดการรายงานพร้อมด้วยเหตุผลต่อสํานักงานโดยไม่ชักช้า เมื่อปรากฏเหตุการณ์หรือการเปลี่ยนแปลงใด ๆ อันอาจมีผลกระทบต่อมูลค่าทรัพย์สินกิจการโครงสร้างพื้นฐานที่กองทุนรวมลงทุนหรือมีไว้อย่างมีนัยสําคัญ หรือตามที่สํานักงานประกาศกําหนดในกรณีที่หน่วยลงทุนของกองทุนรวมมีการจดทะเบียนซื้อขายในตลาดหลักทรัพย์ ให้บริษัทจัดการจัดส่งรายงานตามหลักเกณฑ์ในวรรคหนึ่งให้ตลาดหลักทรัพย์ด้วยหมวด ๕ การดําเนินงานและการมอบหมายงานของบริษัทจัดการ\_\_\_\_\_\_\_\_\_\_\_\_\_ข้อ ๘๒ บริษัทจัดการต้องจัดให้มีบุคลากรที่ได้รับความเห็นชอบจากสํานักงาน เพื่อทําหน้าที่ดังต่อไปนี้ ทั้งนี้ ตามหลักเกณฑ์ที่สํานักงานประกาศกําหนด (1) ผู้จัดการกองทุนรวมโครงสร้างพื้นฐาน เพื่อทําหน้าที่ตัดสินใจลงทุนหรือจําหน่ายไปซึ่งทรัพย์สินกิจการโครงสร้างพื้นฐาน (2) ผู้จัดการกองทุน เพื่อทําหน้าที่ตัดสินใจลงทุนหรือจําหน่ายไปซึ่งทรัพย์สินอื่นที่มิใช่ทรัพย์สินกิจการโครงสร้างพื้นฐาน(3) ผู้ติดต่อกับผู้ลงทุน เพื่อทําหน้าที่ขายหน่วยลงทุนหรือให้คําแนะนําแก่ผู้ลงทุนผู้จัดการกองทุนรวมโครงสร้างพื้นฐานตามวรรคหนึ่ง (1) และผู้จัดการกองทุนตามวรรคหนึ่ง (2) อาจเป็นบุคคลเดียวกันก็ได้ความในวรรคหนึ่ง (3) มิให้นํามาใช้บังคับกับการขายหรือให้คําแนะนําแก่ผู้ลงทุนตามข้อ 25 วรรคสองข้อ ๘๓ บริษัทจัดการต้องกํากับดูแลและตรวจสอบให้บุคลากรของตนปฏิบัติงานตามกฎหมายว่าด้วยหลักทรัพย์และตลาดหลักทรัพย์ และหลักเกณฑ์ที่ออกตามกฎหมายดังกล่าว รวมทั้งมาตรฐานการปฏิบัติงานที่สมาคมกําหนดโดยได้รับความเห็นชอบจากสํานักงานข้อ ๘๔ บริษัทจัดการอาจมอบหมายให้ผู้อื่นบริหารจัดการกองทุนรวมเฉพาะในส่วนที่เกี่ยวกับการลงทุนและการจัดหาผลประโยชน์ในทรัพย์สินอื่นที่มิใช่ทรัพย์สินกิจการโครงสร้างพื้นฐาน และการปฏิบัติการด้านงานสนับสนุนในการมอบหมายการบริหารจัดการกองทุนรวมตามวรรคหนึ่ง บริษัทจัดการต้องดําเนินการดังต่อไปนี้(1) คัดเลือกบุคคลที่เหมาะสมที่จะดําเนินการตามที่ได้รับมอบหมายด้วยความรอบคอบ และระมัดระวัง โดยในกรณีที่เป็นการมอบหมายการลงทุนและการจัดหาผลประโยชน์ในทรัพย์สินอื่นที่มิใช่ทรัพย์สินกิจการโครงสร้างพื้นฐาน ผู้ได้รับมอบหมายต้องเป็นบุคคลที่สามารถประกอบธุรกิจหลักทรัพย์ประเภทการจัดการกองทุนส่วนบุคคล หรือธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า แล้วแต่กรณี และหากเป็นการจัดการลงทุนในต่างประเทศ บุคคลที่ได้รับมอบหมายต้องเป็นบุคคลที่ได้รับอนุญาตให้ประกอบธุรกิจประเภทดังกล่าวจากหน่วยงานกํากับดูแลด้านหลักทรัพย์และตลาดหลักทรัพย์ที่เป็นสมาชิกของ International Organization of Securities Commissions (IOSCO) ที่ได้รับการยอมรับจากสํานักงาน(2) กํากับและตรวจสอบการดําเนินการของผู้รับมอบหมายอย่างเพียงพอ เพื่อให้เป็นไปตามกฎหมายว่าด้วยหลักทรัพย์และตลาดหลักทรัพย์ และหลักเกณฑ์ที่เกี่ยวข้อง รวมทั้งมาตรฐานการปฏิบัติงานที่สํานักงานประกาศกําหนด หรือที่สมาคมกําหนดโดยได้รับความเห็นชอบจากสํานักงานข้อ ๘๕ บริษัทจัดการต้องอํานวยความสะดวกแก่ผู้ดูแลผลประโยชน์หรือบุคคลที่ได้รับมอบหมายจากผู้ดูแลผลประโยชน์ เพื่อให้บุคคลดังกล่าวสามารถปฏิบัติหน้าที่ของตนในส่วนที่เกี่ยวกับกองทุนรวมได้อย่างมีประสิทธิภาพ หมวด ๖ การเปิดเผยข้อมูลเกี่ยวกับการเลิกกองทุนรวม\_\_\_\_\_\_\_\_\_\_\_\_\_ข้อ ๘๖ เมื่อเกิดกรณีตามข้อ 64 หรือกรณีอื่นใดที่อาจทําให้ต้องเลิกกองทุนรวม ให้บริษัทจัดการรายงานต่อสํานักงานและผู้ดูแลผลประโยชน์โดยไม่ชักช้า และในกรณีที่ กองทุนรวมมีหน่วยลงทุนเป็นหลักทรัพย์จดทะเบียนในตลาดหลักทรัพย์ ให้บริษัทจัดการรายงานต่อตลาดหลักทรัพย์ด้วยข้อ ๘๗ การเลิกกองทุนรวมเพราะเหตุครบกําหนดอายุของโครงการหรือเพราะเหตุอื่นที่ทราบกําหนดการเลิกกองทุนรวมล่วงหน้า ให้บริษัทจัดการดําเนินการดังต่อไปนี้(1) แจ้งเป็นหนังสือให้ผู้ดูแลผลประโยชน์ สํานักงาน และตลาดหลักทรัพย์ ทราบเป็นหนังสือก่อนวันเลิกกองทุนรวมเป็นเวลาไม่น้อยกว่าห้าวันทําการ(2) ดําเนินการด้วยวิธีการใด ๆ เพื่อให้ผู้ลงทุนทราบเรื่องดังกล่าวก่อนวันเลิกกองทุนรวมเป็นเวลาไม่น้อยกว่าห้าวันทําการ เช่น ประกาศในหนังสือพิมพ์รายวันแห่งท้องถิ่น เป็นต้นอื่นๆ ๔ อํานาจสั่งการของสํานักงานเกี่ยวกับการดําเนินงานของบริษัทจัดการหรือกองทุนรวม\_\_\_\_\_\_\_\_\_\_\_\_\_\_\_ข้อ ๘๘ ให้สํานักงานมีอํานาจประกาศกําหนดประเภทหรือลักษณะของค่าใช้จ่ายที่บริษัทจัดการไม่สามารถจ่ายจากเงินของกองทุนรวมได้ ข้อ ๘๙ ให้สํานักงานมีอํานาจผ่อนผันการปฏิบัติของบริษัทจัดการตามข้อกําหนดในเรื่องดังต่อไปนี้ได้ เมื่อบริษัทจัดการสามารถแสดงได้ว่าเป็นกรณีที่มีเหตุจําเป็นและสมควร (1) ระยะเวลาในการเข้าทําสัญญาเพื่อให้ได้มาซึ่งทรัพย์สินกิจการโครงสร้างพื้นฐาน(2) การดํารงมูลค่าการลงทุนในทรัพย์สินกิจการโครงสร้างพื้นฐาน ณ วันสิ้นรอบระยะเวลาบัญชีประจําปี(3) การกระจายหน่วยลงทุนของกองทุนรวมต่อผู้ลงทุนเป็นการทั่วไป และการนําหน่วยลงทุนของกองทุนรวมไปจดทะเบียนในตลาดหลักทรัพย์ ทั้งนี้ ในกรณีของกองทุนรวมที่มีการลงทุนในทรัพย์สินกิจการโครงสร้างพื้นฐานที่เป็นโครงการที่ไม่แล้วเสร็จ ซึ่งต่อมาได้พัฒนาเป็นโครงการที่แล้วเสร็จ(4) การเลิกกองทุนรวมเพราะเหตุที่มีจํานวนผู้ถือหน่วยลงทุนน้อยกว่าสามสิบห้าราย อื่นๆ ๕ วันมีผลใช้บังคับของประกาศ\_\_\_\_\_\_\_\_\_\_\_\_\_\_\_ข้อ ๙๐ ประกาศนี้ให้ใช้บังคับตั้งแต่วันที่ 16 มกราคม พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 10 มกราคม พ.ศ. 2554 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุนหมายเหตุ - เหตุผลในการออกประกาศฉบับนี้ คือ เพื่อกําหนดหลักเกณฑ์เกี่ยวกับการจัดตั้งและจัดการกองทุนรวมโครงสร้างพื้นฐาน ซึ่งเป็นกองทุนรวมที่มีวัตถุประสงค์ในการระดมเงินทุนจากผู้ลงทุน ไปลงทุนทรัพย์สินกิจการโครงสร้างพื้นฐาน เพื่อจัดหาผลประโยชน์จากทรัพย์สินดังกล่าวเป็นผลตอบแทนให้แก่ผู้ถือหน่วยลงทุน จึงจําเป็นต้องออกประกาศฉบับนี้